چاودێری سایت؛ چۆن چاو ئەدێرێ!\nچاودێری رۆژنامە، پێش چاودێری سایت، لە (4/10/2004) چاوی بەدونیای سیاسەت‌و رۆژنامەگەری‌و روناكبیری‌و رۆشنگەریدا، دەدێرا. پاشان، سایتی چاودێر. تەمەنی رۆژنامەی چاودێر، (13) ساڵ‌و (6)مانگ بوو، (651) ژمارەشی لێدەرچێنرا. نەبونیی پێیداخستین‌و، بەداخستنیشی رەخنە ناڕاستەكانمان كپكردەوە، كە پێیانوابوو، بۆ چاودێر رژاوە. رێك پێچەوانەكەی وا بوو. جگەلەوەی یەكێتی بەسوپاسەوە درێغی لەگەڵ نەدەكردین، بەڵام كە یەكێتی كەوتە تەنگژەی داراییەوە، چاودێریش ئاستەنگی زۆر بۆ هاتەپێش. تەنانەت بە سپۆنسەرو هاوكاری سەرمایەداری تێگەیشتوی روناكبیری نەبوایە، دەمێك بوو ناچاری داخستنی دەبوین. قەرزاریشین‌و بەهیواین بتوانین قەرەبوی بكەینەوە.\nسەبارەت بە چاودێری رۆژنامە، لەیەكەم ژمارەوە هەتا دوا ژمارە، پەیامی خۆی بردەسەر كە گوتمان: لیبرالی ناڤینین. واتا: نە شەتەكدراوی دەسەڵات‌و نە رێبازی رۆژنامەگەری بێدەربەست. هەڵسەنگاندنی رادەی ئازادی‌و، رەخنەی ئەقڵانی‌و، دەربەستی رۆشنگەری‌و سیكولاریزم، بۆ توێژەرانی بواری رۆژنامەگەری جێدێڵم. بەڵام ئەو رۆژەی وەكو سەرنوسەر، بڕیاری داخستنی كاتیی رۆژنامەكەم دا، كەوتمە خەیاڵی رۆژانی دەرچواندنی یەكەمین ژمارەو ناولێنانی رۆژنامەكە، بەویژدانی ئاسودەوە، گەیشتمە ئەو باوەڕە، كە هەمووان، ستافی چاودێر، پابەندی پەیامی "چاودێر"ی چاودێر بوین. چاومان بە ژیری دەدێرا، هەتا، نەریتێكی نوێی رۆژنامەیەكی لیبراڵ ناڤین، بخەینە سەر خەرمانەی رۆژنامەگەری. كورتیەكەی ناولێنانەكەی بە"چاودێر" بەفیڕۆ نەچوو.\nدڵنیابن، كە وزەی داراییمان بێتەوە بەر، ئەو رێچكەیە بەرنادەین. پێشمانوایە زۆری نەماوە، بۆ كوردستان، دیسان دەربكەوێتەوە، نوسەرو نوسینی ئەقڵانی رەخنەگر، چەند گرنگە. چەندین گرنگترە، پابەندی دیموكراسی كۆمەڵایەتی‌و تێگەیاندنی رای گشتی بین.. كە ئەویش، بە فەلسەفەی رۆشنگەری دەكرێ، لەبەرامبەر هەژمونگەری كۆنەپەرست‌و كۆنەپارێزانی مەزهەبی‌و كۆمەڵایەتیدا.\nئێستا كە سایتی چاودێر، بە پەرەپێدراوی، ئەركی چاودێری پێپەری رادەپەڕێنێ، دەمانەوێ دوای ئەزمونێكی دەوڵەمەند لەسەر فەلسەفەی لیبرالیزمی رۆژنامەگەری ناڤین، بڵێم؛ ئێمە لەسەر فەلسەفەی دەربەستی رۆژنامەگەری، كە چاودێرانی رەخنەگرانەی ئەقڵانییە، دوور لە زۆربەركێ (مزایدە) بەردەوام دەبین. بەهیواین، ئەوانەی سەرگەرمی توێژینەوەو تێزن لەبواری رۆژنامەگەریدا، بەراوردكارییەك لەنێوان پەیامە جیاوازەكانی رۆژنامەو گۆڤارەكاندا بكەن، هەتا بزانن، كام رێبازی رۆژنامەگەری، فەلسەفەكەی بۆ ستراتیژی دیموكراسی‌و بونیاتنانی كۆمەڵی مەدەنی، میتۆدی زانستی‌و پشوودرێژیی هەبووە. كامانەشیان، زیانیان زۆرتر بووە. لەخۆڕا نەبووە:\n-رۆژنامەی لایەنی سیاسی، كە پەكی لەسەر توانای دارایی نەدەكەوت، رۆژنامەكەی داخست‌و دەركەوت شكستی لە بەدیهێنانی پەیامەكەیدا هێنا.\n-گۆڤاری جۆراوجۆرـ دادەخران‌و نەیاندەتوانی بە ژمارەی پەنجەی دەستێكیش، بەردەوام بن.\n-تەلەفزیۆنەكان.. لەبەر بێ فەلسەفەی میدیایی هاوچەرخ، كەمترین بینەریان هەیەو هەندێكیان بون بە بار بەسەر خاوەنەكانیانەوە.\n-رۆژنامەی بەناو ئەهلی، ناوبەناو دادەخرێن، یان بازاڕیان كز بوو.. مەگەر بە داهاتی ریكلام ببرێن بەڕێوە.\n-دەیان نوسەر، كە سایكۆلۆژیەتی دۆخی سیاسی نالەباریان كردبووە هەوێنی رەخنەئاژن كردنی سەرجەم ئەزمونەكەمان، ئەمانیش، فەلسەفەی كۆپیگەراییان شكستیخواردو خۆشیان لەناو خۆیاندا، یەك دەخۆنەوە.\nمێژوو، نە بۆ دەسەڵاتەكان‌و، نە بۆ هێزە سیاسیەكان‌و، نە بۆ رێكخراوەكان‌و، نە بۆ نوسەرانیش، هەتا سەر چەواشەناكرێ. راستیەكان هەر دەردەكەون‌و چەواشەكارانیش ئاوای روداوەكان دەبن.\nسایتی چاودێر؛ بەڵێن دەدات، چاوی ویژدان‌و ئاكاری میدیایی، بە دەوروبەدا بگێڕێ.. بە هەڵە بڵێ هەڵە و بە راستیش بڵێ راست. نە چاوی لەئاستی راستیەكاندا دادەخات‌و، نە راستیەكانیش بە مەرام دزێو دەكات!\nوەكو هەندێك سایت‌و پەیج‌و نوسەر، پەلەمان نییە‌و بە پارەی سپۆنسەر نافڕین.. دەمانەوێ بە پەیامە فەلسەفیەكەمان، ئارام ئارام، بە ئاسمانی رۆژنامەگەریدا، لەشەقەی باڵی راستیەكان بدەین‌و رەخنەكانمان بونیاتنەرانە بێ.. نەك روخێنەرانە.\nوا كەوتوینەڕێ.. ئومێدەوارین، چەند ساڵێكی دیكە، چاودێری سایتیش بتوانێ، شوێنێكی شیاو بۆ فەلسەفەی ناڤینی رۆژنامەگەری، لەجیهانی پڕ لە جەنجاڵی میدیای ئەلكترۆنیدا، دابین بكات.


سەعات سفر… کشانەوەی ئەمەریکا لە عێراق – Politic Press\nبۆ ئێمە لە هەرێمی کوردستان لەوانەیە چیرۆکەکە تۆزێک جیاواز بێت. فراوانی پانتای جموجۆڵی دیپلۆماسی هەرێمی کوردستان جوڵە دیپلۆماسیەکانی سەرۆکایەتی هەرێم و سەرۆکایەتی ئەنجومەنی وەزیران لایەنی بەهێزی ئێمەن و، سەلمێنەری ئەو ڕاستیەن کە ئێمە لەو موئامەرانەی لە ڕابوردو لێمان کراوە شت فێر بووین. ئێمە چیدی یەک تاکە قولاپ ناهاوژینە ناو گۆمەکە، پشتمان بەیەک دەرگا قایم نیە و، پەیوەندیەکانمان لەسەر بنەمای بەرژەوەندی هاوبەشی دوو لایەنەو چەند لایەنەیە.\nبەڵام سەرەڕای ئەمانەش، گەورەترین مەترسی لەسەرئێمە ئەوەیە کە نەکەوینە خۆمان و یەکڕیزی و کۆدەنگیەکی مەبدەئی مسۆگەر نەکەین. ئەوکات ئێمەش دەبینە بەشێک لەو تێکهەڵقژانە خوێناویەی کە دەربازبوون لێی ئەستەم دەبێت. بۆیە لە ئێستادا لە هەموو شت گرنگتر ئەوەیە کە ئێمەی لایەنە سیاسیەکانی هەرێمی کوردستان کۆ ببینەوە و لەگەڵ یەک و پێکەوە، خۆمان بۆ هەموو ئەگەرێک ئامادە بکەین. چونکە مەبدەئی عێراقکی سەقامگیر ویەکگرتوو دوورە لە هەموو مەنتیقکی عەقڵانی و سیاسیەوە و لە وەهم زیادتر هیچیتر نیە.


جیاوازیی نێوان پێداچوونەوەکانی «پۆل سێزان» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «پۆل سێزان»\nپۆل سێزان (دەستکاری)\nوەک پێداچوونەوەی ١١:٣٤، ١٨ی ئازاری ٢٠١٦\n٢٬٦٤٢ بایت زیاد کرا ، ٥ years ago\nکتێبی ژیاننامەی بلیمەتەکانی جیهان\nوەک پێداچوونەوەی ١٧:١٣، ٤ی ئەیلوولی ٢٠١٤ (دەستکاری)\nوەک پێداچوونەوەی ١١:٣٤، ١٨ی ئازاری ٢٠١٦ (دەستکاری) (پووچەڵکردنەوە)\n(کتێبی ژیاننامەی بلیمەتەکانی جیهان)\n| قەبارەی وێنە\t= 200px\n| ڕێکەوتی لەدایکبوون = [[19۱۹/1۱/1839]]۱۸۳۹\n| شوێنی لەدایکبوون = ئیکسن پروان\n| ڕێکەوتی مردن = [[22/10/1906]]\n| شوێنیڕێکەوتی مردن = [[[[پاریس]]]]۲۲/۱۰/۱۹۰٦\n| ڕێکەوتی مردن\t=\n| شوێنی گۆڕ\t= [[[[فەڕانسە]]]]\n| نیشتەجێ\t= [[پاریس]] ، [[فەڕانسەئیکس]] لە [[فەڕانسە]]\n| نەتەوە\t= [[[[فەڕانسە]]]]\n| ناسراو بە هۆی\t= [[وێنەكێشان]]\n| هاوسەر\t= ئێمیل زولا\n"پۆل سێزان" وێنەکێشێکی گەورەی [[فەڕەنسی]]ە کەلە (۱۹ی ژانوییەی۱۸۳۹) لە "ئیکسن پروانس" هەڵکەوتووەو لە باشوری [[فەڕانسە]] لە دایکبووە و لە (۲۲ی ئۆکتۆبەری ۱۹۰٦) لە شوێنی لەدایکبوونەکەی ماڵئاوایی لاژیان کردووە. باوکیشی سەروەت و سامانێکی کەڵەکە کردبوو و خەریکی بانکداری بوو و ژیانێکی ئاسودەیان هەبوو . پۆل لە خوێندنگەی "ئیکس" بوو کە "ئێمیل زولا"ش لەوێ دەیخوێند و پەیوەندییەکی دۆستانە لەنێوان ئەو دوانەدا دەستی پێکرد. باوکی حەزی دەکرد کەکوڕەکەی بکاتە جێگری خۆی و لەگەڵ"پۆل" کەزۆر هۆگری وێنەکێشان بوو، دژایەتی دەکرد، وەهەر ئەم دژایەتییەبووە هۆی ئەوەیکە "پۆل" بچێتە ناو کۆلێژی [[یاسا]] و هەروەها لەبانکەکەی باوکیشیدا خەریکی کارکردن بێت.لەتەمەنی ۲۷ ساڵیدا بۆ یەکەمین جار تابلۆیەکی رەوانەی "هۆلی [[پاریس]]"کرد، بەڵام چونکە زۆریان گوێ نەدایە، لەنامەیەکی ناڕەزایەتیدا نووسی:\n"من ناتوانم داوەریی بێ بنەمای کەسانێک کە بەرهەمەکانم پەسەند ناکەن ، قەبوڵ بکەم".\n"زۆلا" لە [[پاریس]] کەدوای شەڕی (۱۸۷۰) کەسایەتییەکی تازەی بەخۆیەوە گرتبوو ، نێوبانگی دەرکرد و دەوڵەمەند بوو. بەڵام سزان بێجگە لە سەرکۆنەکردن وبێ متمانەیی هیچیدی بە چارە نەبوو. سەرەڕای هەمووی ئەوانەش "سزان" لەوڕێگایە پەشیمان نەبۆوە کە گرتبوویە بەرو هەوڵە بەردەوامەکانی بۆ بەدیهێنانی ئەوخۆزگەیەی کەلەوێنە کێشان دا هەیبوو، ئەوی هیلاک نەکرد.\nوەرق بازەکان ، پیاوێک بە سەبیلەوە ، خانمی سزان لە گوڵخانە ، با و تۆفان ، سپیدارەکان ، وەزیری بەساڵاچوو ، سروشتی بێ گیان ، پەیکەری عەشق و کەرەستە بێ گیانەکان ، ژەنیاری پیانۆ ، ئێمبل زۆلا و پۆل ئالێکسیس...\nوەرگیراو لە «https://ckb.wikipedia.org/wiki/تایبەت:MobileDiff/474176»


کوردیپێدیا - پەیامنێری کوردستان 24: داعش داوا لە هاووڵاتیان دەکات بەدەنگیانەوە بچن!\n📷 پەیامنێری کوردستان 24: داعش داوا لە هاووڵاتیان دەکات بەدەنگیانەوە بچن! | پۆل: وێنە و پێناس | زمانی بابەت: 🏳 کوردیی ناوەڕاست\nپەیامنێری کوردستان 24: داعش داوا لە هاووڵاتیان دەکات بەدەنگیانەوە بچن!\n➕ ئەم بابەتە لەلایەن: (هاوڕێ باخەوان)ەوە لە: Oct 21 2016 8:44PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 21 2016 8:45PM باشترکراوە\n📷 فایلی وێنە 1.0.1 38 KB Oct 21 2016 8:44PM هاوڕێ باخەوان


ماڵپەری فیردەوس | حوکمی بەڕۆژوو بوونی بۆ دوو مەبەست ؟\nسەردێری پرسیار:حوکمی بەڕۆژوو بوونی بۆ دوو مەبەست ؟\nبەرواری دانان :2018-10-07 کۆدی پرسیار:334\nپرسیار // ئایا دروستە لە ڕۆژووی عەرەفە بەڕۆژوو ببیت بە نییەتی ڕۆژووی قەرزی ڕەمەزان و ڕۆژووی عەرەفە ؟\nوەلام // زانایان دەلێن ڕۆژوو گرتنەوە قەرز و ڕۆژووی تری سونەت دوو مەبەست ھەبێت ئەم دوو حالەتانەن :\nحالەتی یەکەم // ڕۆژووی سونەت ئەگەر پەیوەست نەبێت بە مانگی ڕەمەزانەوە ، ئەوا دروستە بەڕۆژوو ببیت دوو مەبەستت ھەبێت ، وەک : بەڕۆژوو بوونی ڕۆژی عەرەفە یان عاشورا بە مەبەستی ڕۆژووی عەرەفە و قەزا کردنەوەی ڕەمەزان یان عاشورا و قەزا کردنەوەی ڕەمەزان .\nحالەتی دووەم // ڕۆژووی سونەت ئەگەر پەیوەست بوو بە مانگی ڕەمەزانەوە ، ئەوا دروست نییە بەڕۆژوو ببیت دوو مەبەستت ھەبێت ، وەک : بەڕۆژوو بوونی ڕۆژووی شەوال و ڕۆژووی قەرزی ڕەمەزان .\nابن عثیمین ڕەحمەتی خوای لێ بێت دەفەرمووێت : (( ھەر کەسێک ڕۆژی عەرەفە بەڕۆژوو بێت یان ڕۆژی عاشورا وە ڕۆژووی قەرزیشی لەسەر بێت ئەوا ڕۆژووی دروستە ، بەلام ئەگەر مەبەستی لەم ڕۆژووە قەزا کردنەوەی ڕۆژووی ڕەمەزانیش بێت ئەوا دوو پاداشتی بۆی ھەیە : پاداشتی ڕۆژووی عەرەفە یان عاشورا لەگەڵ پاداشتی قەزا کردنەوەی ڕۆژووی ڕەمەزان ، ئەمەیان سەبارەت بەو ڕۆژووەی سونەت کە پەیوەست نەبێت بە ڕەمەزانەوە ، بەلام ڕۆژووی شەوال پەیوەستە بە مانگی ڕەمەزانەوە ئەمەیان نابێت ئیلا دوای تەواو کردنی ڕۆژووی ڕەمەزان نەبێت ، ئەگەر ڕۆژوو بگرێت پێش قەزا کردنەوە ئەوە پاداشت بەدەست ناھێنێت لەبەر وتەی پێغەمبەر سەلامی خوای لێ بێت دەفەرمووێت : (( من صام رمضان ثم أتبعه بست من شوال فكأنما صام الدهر )) ئەوەی زانراو بێت ئەوەی ڕۆژووی ڕەمەزانی لەسەر بێت بەوە حساب ناکرێت کە ڕەمەزانی گرتووە چونکە ڕۆژووی ماوە ھەتا تەواوی نەکات . )) "فتاوى الصيام" (438) .


ورده‌كاری پڕۆژه‌ی سه‌ربازی ناچاری بڵاوكرایه‌وه..مه‌رجه‌كان بخوێنه‌وه\nپڕۆژه‌یه‌ك بۆ گه‌ڕاندنه‌وه‌ی خزمه‌تی سه‌ربازی ئاماده‌ده‌كرێت، ئه‌ندامێكی ئه‌نجومه‌نی نوێنه‌رانیش ورده‌كاری ئه‌و پڕۆژه‌یه ئاشكراده‌كات، ڕاشیده‌گه‌یه‌نێت، "ئه‌وكه‌سانه‌ی خاوه‌نی بڕوانامه‌ن، ماوه‌ی خزمه‌تی سه‌ربازیان كه‌متر ده‌بێت".\nحه‌سه‌ن ئاڵی ئه‌ندامی ئه‌نجومه‌نی نوێنه‌ران بهSNNی ڕاگه‌یاند، "پڕۆژه‌یه‌ك هه‌بوو بۆئه‌وه‌ی سیستمی سه‌ربازی ناچاری جێبه‌جێبكرێت، به‌ڵام له‌هه‌لومه‌رجی ئێستادا ئه‌و پڕۆژه‌یه جێبه‌جێناكرێت، چونكه دۆخه‌كه له‌بارنییه، سه‌رجه‌م لایه‌نه‌كان له‌گه‌ڵ ئه‌وه‌دان كه سیستمی سه‌ربازی جێبه‌جێبكرێت، ئه‌و بابه‌ته‌ش په‌یوه‌ست نییه به‌سیاسیه‌وه تا ململانێی سیاسی ڕێگربێت له‌و سیستمه".\nسه‌باره‌ت به‌وكه‌سانه‌ی سه‌ربازی ناچاری ده‌یانگرێته‌وه، حه‌سه‌ن ئاڵی ئاشكرایكرد، "ئه‌وكه‌سه‌ی ته‌مه‌نی 18 ساڵی ته‌واو ده‌كات، ئه‌گه‌ر درێژه به‌خوێندن نه‌دات، سه‌ربازی ده‌یگرێته‌وه، ئه‌وانه‌شی له‌زانكۆو په‌یمانگه‌كان ده‌خوێنن، دوای ته‌واوكردنی خوێندن ده‌بێت به‌شداری له‌و سیستمه بكه‌ن".\nئه‌وه‌شی وت:"داوامانكردوه كه‌سانی هه‌ڵگری بڕوانامه به‌تایبه‌ت زانكۆو ماجستێر ڕه‌چاو بكرێت له‌خزمه‌تی سه‌ربازی زۆره‌ملێ".\nزانیاری زیاتریشی له‌ماوه‌ی خزمه‌تی سه‌ربازی خسته‌ڕوو، وتی:"له‌دوساڵ كه‌متر نابێت، به‌ڵام ئه‌وانه‌ی بڕوانامه‌یان هه‌یه ماوه‌یه‌كی كه‌متر ده‌بێت خزمه‌تی سه‌ربازی ببینن".\nهەفتە پێشتر - Aug 13 2019 7:10PM


نەتەوە یەکگرتووەکان پشتیوانی لە خەباتکاران و بەرهەڵستکارانی کورد دەکا\nزایینی: ٢٥-١١-٢٠١٥ - هەتاوی: ١٣٩٤/٠٩/٠٤ - ١١:٤٦ تاران\nکوردستان میدیا: خاڵێكی بڕیارنامه‌كه‌ی كومیته‌ی سێهه‌می كۆڕی گشتیی نه‌ته‌وه یه‌كگرتووه‌كان، له‌سه‌ر بارودۆخی مافی مرۆڤ له ئێران، باس له به‌رگریكاران و خه‌باتكارانی كورد ده‌كات.\nكومیته‌ی سێهه‌می كۆڕی گشتیی ڕێكخراوی نه‌ته‌وه یه‌كگرتووه‌كان، ڕۆژی پێنجشه‌ممه ڕێكه‌وتی ٢٨ی خه‌زه‌ڵوه‌ر، بڕیارنامه‌یه‌كی له‌سه‌ر پێشێلكردنی مافی مرۆڤ و بارودۆخی مافی مرۆڤ له‌سه‌ر كۆماری ئیسلامیی ئێران ده‌ركرد. له‌خاڵێكی ئه‌م بڕیارنامه‌یه‌دا باس له به‌رگریكارانی نه‌ته‌وه‌كانی ئێران كراوه.\nشایانی باسه نەتەوە ستەملێکراوەکانی ئێران و بەتایبەت نەتەوەی کورد، خاوەنی ڕێکخراوی تایبەت بە خەبات بۆ وەدەستهێنانی مافی سروشتیی خۆیانن، کە لەو ڕێگایەدا هەزینەی زۆریان داوە و لە لایەن دەسەڵاتی تارانەوە لە ژێر گۆشار و هەڕەشدا بوون.\nله‌م بڕیارنامه‌یه‌دا به ڕوونی باس له‌وه كراوه كه وێڕای واده و بڵێنییه‌كانی سه‌رۆك كۆماری ئێستای ئێران، دیسانه‌وه‌ش مافی نه‌ته‌وه‌كانی ئێران به ئاشكرا پێشێل ده‌كرێ و له هه‌ندێ حاڵه‌تیشدا دۆخه‌كه له جاران خراپتر بووه و بارودۆخی مافی مرۆڤ و نه‌ته‌وه‌كانی ئێران نه ته‌نیا باش نه‌بووه، به‌ڵكوو به پێچه‌وانه به هۆی زیادبوونی ده‌ستبه‌سه‌رکردنه سه‌ره‌ڕۆیانه‌كان و لەسێدارەدانەکان، دۆخه‌كه گه‌ڕاوه‌ته‌وه بۆ دواوه.\nله خاڵی ١٣ی ئه‌م بڕیارنامه‌یه‌دا وێڕای هێما كردن بۆ پێشێلكردنی مافی نه‌ته‌وه‌كانی ئێران، به ئاشكرا باسی له به‌رگریكارانی ئه‌م نه‌ته‌وانه كردووه كه به ڕوونی پاش هێنانی ناوی نه‌ته‌وه‌ی كورد، ناوی به‌رگریكاران هاتووه، كه هێمایه بۆ ئه‌و كه‌سانه‌ی كه به شێوه‌یه‌كی ڕه‌وا به‌رگری له ماف و كه‌رامه‌تی نه‌ته‌وه‌ی كورد و نه‌ته‌وه‌كانی دیكه ده‌كه‌ن.\nله‌م خاڵه‌دا جه‌خت كراوه‌ته‌وه كه كۆماری ئیسلامیی ئێران ده‌بێ به یاسا و به كرده‌وه هه‌موو شێوه‌كانی هه‌ڵاواردن و سه‌ركوت دژی ئه‌و نه‌ته‌وانه بنبڕ بكات و واز له كرده‌وه‌كانی جارانی بێنێ.\nده‌قی ته‌واوی خاڵی هێمابۆكراو، وه‌ك خۆی له خوار‌ه‌وە هاتووه:\n١٣ - له ده‌وڵه‌تی كۆماری ئیسلامیی ئیران داوا ده‌كات كه به یاسا و كرده‌وه، واز لە هه‌موو شێوه‌كانی هه‌ڵاواردن و دیکەی خاڵه‌كانی پێشێلكردنی مافه‌كانی مرۆڤ دژی ئه‌و كه‌سانەی سه‌ر به كه‌مایه‌تییه نه‌ته‌وه‌ییه‌كان، زمانی و دیکەی كه‌مایه‌تییه‌كانن بهێنێت. بۆ وێنه، عه‌ره‌به‌كان، ئازه‌رییه‌كان، به‌لووچه‌كان و كورده‌كان و به‌رگریكارانیان.


Kalar Technical Institute KTI - ئه‌نجومه‌نى په‌يمانگا\nئەنجومەنی پەیمانگای تەكنیكی كه‌لار\nپ.ی.د چيا محمد حسنسەرۆكی ئەنجومەن/دكتۆر.\nبڕیاردەری ئەنجومەن ماجستێر/ امير محمد امين حسن\nئەندام/ سەرۆكی بەشی كارەبا. ماجستێر/ ابراهيم محمد\nئەندام/ سەرۆكی بەشی پەرستارى.ماجستێر/ سرمد سلێمان\nئەندام / سەرۆكی بەشی تەکنەلۆجیاى زانیاریی دکتۆرا کوردستان حمید محمد\nئەندام/ سەرۆكی بەشی كارگێڕی كار/ ماجستێر/ سكالا محمد امین\nئەندام/ سەرۆكی بەشی ژمێريارى/سۆران محمدامين ئەندام/ سەرۆكی بەشی شيكارى نه‌خۆشيه‌كان دكتۆرا/ محمد حسن فتاح\nئەندام/ سەرۆكی بەشی ڕووپێوى ماجستێر/ باسام حسين\nئەندام/ سەرۆكی بەشی ساردكردنه‌وه‌و هه‌وا سازى\nپ.ی.د شێرکۆ احمد فلامرز\nئەندام/سەرۆکى بەشى تەکنیکى/پ.ی.د/محمود حسن\nئەندام /سەرۆکى بەشى کاگێڕ پڕؤژە کشتووکاڵیەکان\nماجستێر هەڵگورد نصردين


وتەبێژی جێگری سەرۆك وەزیرانی هەرێم ڕایگەیاند، قسە‌كانی پێڤیدار ئەحمەد، پەرلەمانتاری فراكسیۆنی پارتی "دوورن لە‌ڕاستییە‌وە و بێئاگایی و بێ توانایی خۆی سە‌لماندووە‌و داتاو ئامارە‌كانیش سە‌لمێنە‌ری ئە‌وە‌ن كە ئە‌و پەرلەمانتارە ھیچ زانیارییە‌كی دروستی نییە‌و كەس لێدوانە‌كانی بە‌جدی وەرناگرێت."\nسەمیر هەورامی، وتەبێژی قوباد تاڵەبانی لە ڕوونکردنەوەیەکدا (30ی تشرینی دووەمی 2021) دەڵیت، "ھێڤیدار ئە‌حمە‌دی پە‌رلە‌مانتار لێدوانێكی داوە و ناوی تیمی یە‌كێتی لە‌حكومە‌تی ھە‌رێمی كوردستان ھێناوە، بۆ ھە‌موو لایە‌كی رووندە‌كە‌ینە‌وە؛ قسە‌كانی ئە‌و پە‌رلە‌مانتارە دوورن لە‌ڕاستییە‌وە و بێئاگایی و بێ توانایی خۆی سە‌لماندووە لە‌و لێدوانە‌یدا."\n2021.12.04 - 23:18\nنوێترین ئاماری کۆرۆنا؛ پارێزگاکانی هەرێم پێشەنگن لە توشبوون و مردن


دكتۆر فایه‌ق گوڵپى: ئەوانەی ئێستا حوکمی یەکێتی دەکەن زەمینەی ئینشقاقیان لەنێو حزبەکە خۆش کردووە\nهه‌فته‌ی ژینگه‌ی هه‌رێمی كوردستان ڕاگه‌یاندرا\nله باره‌ی سەرهەڵدانی کورۆناوه هەواڵگریی ئەمریکا بۆ یەکەمین گریمانە دەگەڕێتەوە\nبازرگانیی عێراق: دەست بە دابەشکردنی ئاردی سفر بەسەر بایەعەکان دەکەین\nلە كەركووك خوێندن لەناو قوتابخانەكان دەست پێدەكاتەوە\n”کە هەموو حزبەکان بنەماڵەیی بن، پارتی لە هەموویان باشترە“\nباسنیوز 23/05/2020 - 17:15 چاوپێكەوتن\nدكتۆر فایه‌ق گوڵپى، سیاسه‌تمه‌دار و پێشمەرگەی دێرین و سه‌رۆكى پێشووى پارتى چاره‌سه‌رى دیموكراتى كوردستان (باڵی پەکەکە لە هەرێمی کوردستان کە ئیستا هەڵوەشاوەتەوە) له‌م چاوپێكه‌وتنه‌ى (باسنیوز)دا باسی پڕۆژه‌ى لامه‌ركه‌زیی سلێمانی ده‌كات و پێى وایه سیسته‌مى لامه‌ركه‌زى بۆ هه‌موو شاره‌كانى كوردستان گرنگه و كارێكى باشە، بەڵام نابێت بۆ گەڕانەوە سەر عێراق بێت. جەختیش دەکاتەوە کە ئەوانەی ئێستا حوکمی یەکێتی دەکەن، زەمینەی ئینشقاقیان لەنێو حزبەکە خۆش کردووە و خەباتگێڕانی دێرینیان پشتگوێ خستووە و دژایەتییان دەكەن.\nباسنیوز: ماوه‌یه‌كه یه‌كێتی له سلێمانی باسی سیسته‌می لامه‌ركه‌زیه‌ت ده‌كات، خوێندنه‌وه‌ی به‌ڕێزتان بۆ ئه‌و لامه‌ركه‌زیه‌تە چییە؟\nفایه‌ق گوڵپی: لامه‌ركه‌زیه‌ت قووڵكردنه‌وه‌ی سیستمی دیموكراسییه، من له‌گه‌ڵ ئه‌وه‌دام لامه‌ركه‌زی ئیداری و ئابووری هه‌بێت، به‌ڵام ته‌نها له سنووری سلێمانیدا نه‌بێت، به‌ڵكوو هه‌موو شار و ناوچه‌كانی هه‌رێمی كوردستان بگرێته‌وه. بەڵام ئێستا یه‌كێتی دێت بۆ كاتێك پێویستی به سیسته‌می لامه‌ركه‌زییه، ئه‌وه بابه‌تێكی دیكه‌یه. ده‌بێ یه‌كێتی لامه‌ركه‌زی بۆ سه‌رجه‌م ناوچه‌كان داوا بكات، له په‌رله‌مان وه‌ك پرۆژه‌یه‌ك پێشنیازی بكات، ئه‌و كاته شتێكی باشه، به‌ڵام ئه‌گه‌ر هه‌ر لێره‌وه له رێگه‌ی ئه‌نجوومه‌نی پارێزگای سلێمانییه‌وه بڵێت ”داوای لامه‌ركه‌زی ده‌كه‌ین و ئه‌گه‌ر حكوومه‌تی هه‌رێمی کوردستان ئه‌مه قبووڵ نه‌كات ئێمه په‌یوه‌ندی له‌گه‌ڵ عێراق دروست ده‌كه‌ین“، ئه‌وه سیاسه‌تێكی هه‌ڵه‌یه! دواجار كێشه‌ی سه‌ره‌كیی ئێمه‌ی گه‌لی كورد كێشه‌یه‌كی نه‌ته‌وه‌ییه، ئه‌گه‌ر دوو پارێزگا له هه‌رێمی كوردستان داببڕێت، ئه‌وه دابه‌شكردنه‌وه‌ی باشووری كوردستانه، ئه‌گه‌ر سلێمانی و هه‌ڵه‌بجه و ڕانیه و گه‌رمیان بخرێنه‌وه سه‌ر عێراق، ئه‌وا من له‌گه‌ڵ ئه‌و لامه‌ركه‌زیه‌دا نیم.\nباسنیوز: بۆچی یه‌كێتی ته‌نیا له سلێمانی داوای لامه‌ركه‌زیه‌ت ده‌كات؟\nفایه‌ق گوڵپی: یه‌كێتی خۆی به ده‌سه‌ڵاتداری سلێمانی ده‌زانێت، بۆیه داوای لامه‌ركه‌زیه‌تی بۆ ده‌كات، ده‌ڵی حكوومه‌تی هه‌رێمی کوردستان به‌ده‌ست پارتییه‌وە و پارتی زوڵم له سلێمانی ده‌كات، له ماوه‌ی رابردوودا په‌رله‌مانتارانی یه‌كێتی به‌راوردی بودجه‌ی شاره‌وانیی زاخۆ و كه‌لاریان كرد، ده‌یانگوت بڕێكی زۆر بودجه بۆ زاخۆ خه‌رج كراوه و بڕێكی كه‌م بودجه بۆ كه‌لار خه‌رج كراوه. بەڵام  من له‌گه‌ڵ ئه‌وه‌دام ئه‌م پرۆژه‌یه ته‌نیا بۆ سلێمانی نه‌بێت، با بۆ هه‌ولێر و دهۆكیش بێت، با له‌بری ئه‌وه‌ی له ئه‌نجومه‌نی پارێزگای سلێمانی باسی لێوه‌بكرێت، پرۆژه‌كه ببرێته په‌رله‌مان و ببێت به پرۆژه‌ی هه‌ولێر و سلێمانی و دهۆك و هه‌ڵه‌بجه، یان با یه‌كێتی پرۆژه‌كه هه‌ڵبگرێت بۆ كاتی هه‌ڵبژاردنی داهاتوو، بیكات به پرۆژه‌ی هه‌ڵبژاردنی ئاینده‌ی، ئه‌و كاته بۆ هه‌موو شار و شارۆچكه‌كان ده‌بێت و ده‌رده‌كه‌وێت كه پرۆژه‌كه ئامانجی سیاسیی نییه و بۆ خزمه‌تی خه‌ڵكه.\nدابه‌شكردنی هه‌رێم و گه‌ڕانه‌وه بۆ به‌غدا سیاسه‌تێكی هه‌ڵه‌یه، جگه له‌وه‌ش هه‌وڵی دابڕینی سلێمانی له هه‌رێمی كوردستان، له عێراق كێشه‌ی ده‌ستووریی بۆ دروست ده‌بێت، چونكه هه‌رێم به‌پێی ماده‌ی ١١٦ و ١١٧ی دەستووری عێراق ڕێك خراوه، به گوێره‌ی ده‌ستوور سلێمانی بەشێکی هه‌رێمی کوردستانە، ئه‌گه‌ر بیه‌وێت هه‌رێمێكی فیدراڵییش دروست بكات له‌گه‌ڵ عێراقدا، ئه‌و كاته ده‌بێت گۆڕانكاری له ده‌ستووردا بكرێت، مادده‌ی فیدراڵیی هه‌رێمی کوردستان هەڵبوەشێنێتەوە، ئه‌وه‌ش سه‌رئێشه‌ی زۆری به‌دوادا دێت و ئه‌گه‌ری سەرگرتنیشی لاوازه.\nباسنیوز: ئه‌گه‌ر یه‌كێتی لامه‌ركه‌زیه‌ت ڕابگه‌یه‌نێت و سلێمانی جیا بكاته‌وه، تا چه‌ند ده‌توانێت خزمه‌تی شاره‌كه بكات؟\nفایه‌ق گوڵپی: له ڕابردوودا یه‌كێتی حاكمی ئه‌م شاره بوو، به‌ڵام به‌هۆی فره‌جه‌مسه‌ریی ناو یەکێتییەوە، نه‌یتوانی خزمه‌تێكی باشی بكات، چونكه كاتێك سه‌رۆكی حكوومه‌ت لە ئیدارەی سلێمانی یان وه‌زیرێكی سنووره‌كه بڕیارێكی ده‌رده‌كرد، چه‌ند كه‌سێكی دیكه‌ی به‌رپرسی یه‌كێتی ڕێگرییان له جێبه‌جێكردنی بڕیاره‌كه ده‌كرد، ئه‌وه‌ش كێشه‌یه‌كی گه‌وره‌بوو، ئێستاش كه ده‌ڵێن حکوومەتی هه‌رێمی کوردستان خزمه‌تی سلێمانی و گه‌رمیان و هه‌ڵه‌بجه و ڕاپه‌ڕین ناكات، ده‌بێت حكوومه‌ت هه‌رێمی کوردستان حیساب بۆ ئه‌و ره‌خنانه بكات، چاو به كاره‌كانیدا بخشێنێتەوە، نابێت حکوومەت زه‌مینه بۆ دروستبوونی جۆره سیاسه‌تێك خۆش بكات كه هه‌موومان به‌و سیاسه‌ته نیگه‌رانین. له‌م سنووره‌دا هه‌ندێك كه‌س پرسه نه‌ته‌وه‌ییه‌كانی به‌لاوه گرنگ نییه، په‌رله‌مانتاری وا هه‌یه داوای دوو پایته‌ختی بۆ هه‌رێمی کوردستان ده‌كات، ئه‌وه‌ش ده‌بێت هۆی تێكدانی هه‌رێمی کوردستان.\nباسنیوز: به بۆچوونی به‌ڕێزتان لامه‌ركه‌زیەت تاچه‌ند كاریگه‌ری له‌سه‌ر كاڵبوونەوه‌ی بیری نه‌ته‌وه‌یی ده‌بێت؟\nفایه‌ق گوڵپی: له‌م بابه‌ته‌دا نوخبه‌ی سیاسی ره‌چاوی دوو بابه‌تی هه‌ستیار ده‌كات، پرسی نه‌ته‌وه‌یی و پرسی دیموكراسی، هاوسه‌نگانه بڕیار ده‌ده‌ن، به‌ڵام شه‌قام و گه‌نج و ئه‌وانه‌ی له تۆڕە کۆمەڵایەتییەکان شت ده‌نووسن، نه‌ك لامه‌ركه‌زی و به‌ستنه‌وه‌ی سلێمانی به عێراقیان به‌دڵه، به‌ڵكوو تیایاندایه ئاوات ده‌خوازێت به حوكمە دیکتاتۆرییەکەی سه‌دام، بۆیه ئه‌گه‌ر یه‌كێتی هه‌نگاو بنێت بۆ لامه‌ركه‌زیه‌ت و جیاكردنه‌وه‌ی سلێمانی له هه‌رێمی کوردستان، خەڵکێکی لەگەڵە، به‌ڵام ئه‌وه‌ش هه‌ڵه‌یه‌كه یه‌كێتی ده‌یكات، هه‌ڵه‌ی پارتیش ئه‌وه‌یه وای كردووه كه سلێمانی هه‌ست به جیاكاری بكات. ده‌بێت كێشه‌كه له بنه‌ڕه‌ته‌وه چاره‌سه‌ر بكرێت و كێشه‌ی نێوان هه‌ولێر و سلێمانی و پارتی و سلێمانی و گه‌رمیان و یه‌كێتی و دهۆك و هه‌ولێر به سیاسه‌تێكی نه‌ته‌وه‌یی و به ده‌ستوورێكی دیموكراتی چاره‌سه‌ر بكرێت، تا كۆتایی به‌و دابڕانه بێت.\nباسنیوز: هه‌ندێك پێیانوایه كه یه‌كێتی وه‌ك كارتێكی فشار به‌رامبه‌ر به پارتی باسی لامه‌ركه‌زیه‌ت ده‌كات، یه‌كێتی بۆچی كارتی فشار به‌كار ده‌هێنێت؟\nفایه‌ق گوڵپی: پڕۆژه‌ی لامه‌ركه‌زیه‌ت هی گۆڕان بوو، به‌ڵام ئێستا یه‌كێتی له‌سه‌ر پرۆژه‌كه قسه ده‌كات، سه‌ركرده تازه‌كانی یه‌كێتی ده‌ڵێن حزبه‌كه‌یان لاواز بووه، بۆیه ده‌بێ پرۆژه‌ی خۆیان هه‌بێت، نابێت دوای پرۆژه‌ی مەرکەزیی پارتی بكه‌ون. له‌دوای ڕووداوه‌كانی ١٦ی ئۆكتۆبه‌ره‌وه، پارتی له‌گه‌ڵ ئه‌م سه‌ركرده تازانه‌ی یه‌كێتی كۆك نییه و و ناكۆكییان هه‌یه، بۆیه له‌م ڕۆژانه‌دا فراكسیۆنی یه‌كێتی خۆیان به ته‌نها له به‌غدا چوونه‌ته لای كۆمه‌ڵێك به‌رپرسی عێراقی له‌سه‌ر پرسی خانه‌قین و دۆخی ئه‌منیی كه‌ركووك و گه‌رمیان قسه‌یان كردووه، له چه‌ند ڕۆژی ڕابردوودا یه‌كێتی ژماره‌یه‌ك چه‌كداری داعشی ڕاده‌ستی حكوومه‌تی عێراق كرده‌وه، به‌وه‌دا ده‌رده‌كه‌وێت یه‌كێتی زۆر حكوومه‌ت و په‌رله‌مانی به‌لاوه گرنگ نییه و ده‌یه‌وێت فشار له‌سه‌ر پارتی دروست بكات و نیگه‌رانی بكات. سه‌ركردایه‌تیی نوێی یه‌كێتی دەیەوێت به ئاستی پارتی و سه‌رده‌می په‌نجا به په‌نجا بگاته‌وه. به بڕوای من هۆكاری پاشه‌كشه‌ی سیاسیی یه‌كێتی بۆ ئه‌و جیابوونه‌وه سیاسییانه ده‌گه‌ڕێته‌وه كه له كۆتاییه‌كانی سه‌ده‌ی بیستدا دووچاری بووه و به‌رده‌وامه، كێشه‌ی یه‌كێتی ئه‌وه‌یه ناتوانێ ئیداره‌ی به‌رپرس و كادیر جه‌ماوه‌ری بدات، له كاتێكدا له ساڵی ١٩٧٩ه‌وه پارتی یه‌ك جیابوونه‌وه‌ی تێدا بووه، به‌ڵام یه‌كێتی سێ جار جیابوونه‌وه‌ی تێدا دروست بووه، ئه‌گه‌ر بزووتنه‌وه‌ی گۆڕان له یه‌كێتی جیا نه‌بوایه‌ته‌وه یه‌كێتی وا لاواز نه‌ده‌بوو. ئه‌و گه‌نجانه‌ی ئێستا حوكمی یه‌كێتی ده‌كه‌ن، كۆمه‌ڵێك شتیان به‌رامبه‌ر به كادیره كۆنه‌كانی خۆیان كردووه كه زه‌مینه خۆشكردنه نه‌ك بۆ جیابوونه‌وه‌ی (ئینشیقاق) و بۆ كێشه‌ی گه‌وره، بۆ نموونه بەڵێنیان به به‌رهه‌م ساڵح دابوو بیكه‌ن بە سه‌رۆكی یه‌كێتی، به‌ڵام وا ده‌رنه‌چوو، یان ئه‌وه‌ی به‌رامبه‌ر شێخ جه‌عفه‌ر كردیان، ئه‌وه‌ی به‌رامبه‌ر به سامان گه‌رمیانی كرا، ئه‌وانه هۆكاری لاوازبوونی یه‌كێتین.\nره‌فتاری ئه‌و به‌رپرسه گه‌نجانه به مامه‌ڵه‌یه‌كی نادیموكراسی و بێوه‌فایی ده‌زانم، ئه‌و جۆره ره‌فتارانه زه‌مینه بۆ جیابوونه‌وه‌ی دیكه ساز ده‌كه‌ن، ئه‌گه‌ر یه‌كێتی سیسته‌مێكی حزبیی دیموكراسی پەیڕەو بكات، وه‌ك ستراتیژ و وه‌ك پرۆژه‌ی هه‌ڵبژاردن له‌سه‌ر پرسی لامه‌ركه‌زیه‌ت ئیش بكات، له هه‌ڵبژاردندا ده‌نگ به‌ده‌ست ده‌هێنێت، چونكه خه‌ڵك پشتگیری بابه‌ته‌كه ده‌كات، به‌ڵام ئه‌گه‌ر بۆ گه‌ڕانه‌وه بێت بۆ سه‌ر حكوومه‌تی عێراق، هه‌ڵه‌یه‌كی گه‌وره‌یه و هێنده‌ی تر یه‌كێتی لاواز ده‌كات.\nباسنیوز: سه‌ركرده ناڕازییه‌كانى یه‌كێتى ده‌ڵێن، سه‌ركردایه‌تیی نوێی یه‌كێتی به‌رامبه‌ر تێكۆشه‌ره‌كان بێ منه‌تن؟ پێتوایە ئه‌و بێمنه‌تییه یه‌كێتی ڕووبه‌ڕووی كێشه‌ی گه‌وره‌تر بکاتەوە؟\nفایه‌ق گوڵپی: به‌ڵێ، بێ منه‌تن و و تێكۆشه‌ره‌كانیان فه‌رامۆش كردووه، به‌ڵام به‌و هۆیه‌وه ئێستا سه‌ركردایه‌تیی نوێی یه‌كێتی له په‌راوێزدایه، ناكۆكییان له‌گه‌ڵ سه‌ركۆماری عێراق هه‌یه، ناكۆكییان له‌گه‌ڵ سه‌رۆكایه‌تیی هه‌رێمی کوردستان هه‌یه، له‌گه‌ڵ پارتی و له‌گه‌ڵ حكوومه‌تی هه‌رێمیشدا ناكۆكن، جگه له‌وه‌ش كێشه‌یان هه‌یه له‌گه‌ڵ ئه‌و كه‌سانه‌ی كه مێژوویه‌كی دوور و درێژ لە نێو یه‌كێتیدا خه‌باتیان هه‌بووه، كه‌سانێكی تازه ده‌هێننه پێشه‌وه كه له ڕابردوودا بنه‌ماڵه‌كانیان تێكۆشه‌ر نه‌بوون و له‌به‌ره‌ی داگیركه‌راندا بوون. ئه‌م سه‌ركرده نوێیانه‌ی ئەمڕۆی یه‌كێتی له‌به‌رئه‌وه‌ی زۆربه‌یان دوای ڕووخانی رژێمی سه‌دام له ده‌ره‌وه‌ی وڵات گه‌ڕاونه‌ته‌وه، واده‌زانن سیاسه‌ت و یه‌كێتی بوون له‌و كاته‌وه ده‌ستی پێكردووه كه ئه‌وان له ئه‌ورووپاوه گه‌ڕاونه‌ته‌وه، نازانن یه‌كێتی ئه‌وانه دروستیان كرد و گه‌یاندیانه ئه‌مڕۆ كه ئه‌وان ئه‌مڕۆ دژایه‌تییان ده‌كه‌ن و په‌راوێزیان ده‌خه‌ن!\nمه‌سه‌له‌ی به بنه‌ماڵه‌كردنی یه‌كێتی كیشه‌یه‌كی تری ئه‌و حزبه‌یه، پێشتر به‌شێك له‌و كادیر و به‌رپرسانه‌ی وازیان له پارتی هێنا، ده‌یانگوت پارتی حزبی بنه‌ماڵه‌یه، ئێمه بڕوامان به حزبی بنه‌ماڵه نییه، ئێستا یه‌كێتی به‌ده‌ست بنه‌ماڵه‌ی تاڵه‌بانییه‌وه‌یه، ئه‌وه‌ش وای كرد چه‌ندان كادیر و به‌رپرسی یه‌كێتی وا بیر بكه‌نه‌وه و بڵێن، خۆ یه‌كێتیش بوو به حزبی بنه‌ماڵه، ئه‌گه‌ر هه‌موو حزبه‌كان بنه‌ماڵه‌یی بن، پارتی له هه‌موویان باشتره، له‌به‌ر ئه‌وه‌ی بنه‌ماڵه‌ی بارزانی ئه‌زموونی زیاتریان هه‌یه. ئه‌م سه‌ركردایه‌تییه نوێیه‌ی یه‌كێتی وا ده‌زانن بڵێن به‌رپرسه كۆنه‌كان گه‌نده‌ڵ بوون ئێمه دژی گه‌نده‌ڵین، ئیتر رێگه‌ی گه‌شه‌كردن و به‌هێزبوونی یه‌كێتی له‌به‌رده‌میاندا ده‌كرێته‌وه. ئه‌مانیش خه‌ریكه هه‌مان هه‌ڵه‌ی بزووتنه‌وه‌ی گۆران دووباره ده‌كه‌نه‌وه، گۆڕان گوتی، من جه‌ماوه‌رم هه‌یه، سیسته‌م ده‌گۆڕم، حیسابی بۆ ئه‌وه نه‌كرد كه پارتی و یه‌كێتی هێز و په‌یوه‌ندیی ناوخۆیی و نێوده‌وڵه‌تییان هه‌بوو، ئێستاش یه‌كێتی ته‌نها به باسكردنی گه‌نده‌ڵیی سه‌ركرده‌كانی پێشووی، ده‌یه‌وێت بچێته پێشه‌وه، ئه‌وه زۆر زه‌حمه‌ته.\nباسنیوز: بە بڕوای تۆ ئه‌گه‌ر مام جه‌لال، له ژیاندا بوایه، ئه‌و بێمنه‌تییه‌ی سه‌ركردایه‌تیی نوێی یه‌كێتی به‌رامبه‌ر سه‌ركرده تێكۆشه‌ره‌كانی حزبه‌كه‌ی قەبووڵ ده‌كرد؟\nفایه‌ق گوڵپی: مام جه‌لال كه‌سێكی كراوه بوو، پیاوێكی حزبیی ده‌مارگیر نه‌بوو، مرۆیی و نەتەوەییش بوو، زۆر حه‌زیشی له‌وه نه‌بوو بنه‌ماڵه‌كه‌ی دوای خۆی حوكم بكات، دوو جێگریشی بۆ خۆی دانا بۆ ئه‌وه‌ی ڕێگە له به بنه‌ماڵه‌ییكردنی بگرێت، به‌ڵام دیاره ئه‌و كه‌سانەی لێیەوە نزیك بوون، حه‌زیان لێ بووه یه‌كێتی ببێت به حزبی بنه‌ماڵه، دوای كۆچی دوایی مام جه‌لال، ئه‌وه‌ی ویستیان، ئه‌نجامیان دا.\nگەشتكردن لە فڕۆكەخانەی نێودەوڵەتی ھەولێر ده‌ستى پێكرده‌وه\nسەرکردەیەکی گۆڕان: حکوومەتی ھەرێمی كوردستان ڕۆڵی كارای له ڕووبه‌ڕووبوونه‌وه‌ی ك


وۆرکشۆپێک به‌ناونیشانی (چاکسازی خوێندن و ڕاهێنانی تەکنیکی و پیشەیی لە عێراق) لە شاری هەولێر به‌ڕێوه‌چوو – زانکۆی پۆلیتەکنیکی سلێمانی\nڕۆژانی (١٥ و ١٦ و ١٧ \_ ٤ \_ ٢٠١٩) لە شاری هەولێر ۆرکشۆپێک به‌ناونیشانی (چاکسازی خوێندن و ڕاهێنانی تەکنیکی و پیشەیی لە عێراق) لەلایەن ڕێکخراوی نێودەوڵەتی (UNISCO) ئەنجام درا، بۆ سەرجەم زانکۆ پۆلیتەکنیکیەکانی کوردستان و عێراق.\nکە زانکۆی پۆلیتەکنیکی سلێمانی یەکێک بوو لە زانکۆ بەشداربووەکانی ئەو ۆرک شۆپە، ئەویش بە نوێنەرایەتی زانکۆمان کرا لە لایەن بەڕێز (پ.د.سۆران سعید) یاریدەدەری سەرۆکی زانکۆ بۆ کاروباری زانستی و خوێندنی باڵا و بە یاوەری بەڕێزان:\nگۆڵاڵە علی حمە امین / بەڕێوەبەری دڵنیایی جۆری لە سەرۆکایەتی زانکۆی پۆلیتەکنیکی سلێمانی.\nتحسین علی محمد امین / سەرۆکی بەشی تەکنەلۆجیایی داتابەیس / کۆلێژی تەکنیکی ئینفۆرماتیک.\nشارا صاڵح علی / سەرۆکی بەشی پیشەسازی خۆراک و کۆنترۆڵی جۆری / پەیمانگای تەکنیکی بەکرەجۆ.\nڕۆژی یەکەمی ۆرک شۆپەکە پاش ئەوەی سەرجەم بەشداربووان خۆیان تۆمار کرد، بەخێرهاتنی بەشداربووان کرا، لە لایەن ڕێکخەرانی ۆرک شۆپەکەوە، دواتر ۆرک شۆپەکە دەستی پێکرد، لە لایەن خاتوو (Katherine Isaacs) کە بەڕێزیان ئامانج و گرنگی ۆرک شۆپەکەی خستە ڕوو، پاشان کە سەرەتا بە باسکردنێکی (Bologna Process) دەستی پێکرد، مێژوو و شوێنی سەرهەڵدانی ئەم پرۆسەیە و گرنگی سودی لە ناوەندەکانی خوێندن و پێشخستنی خوێندن بە جێبەجێکردنی ئەو پرۆسەیە لە ڕۆژگاری ئەمڕۆدا. وە ئەو ووڵاتانەی کە زانکۆ و پەیمانگاکانیان ئەم سیستمی (Bologna Process) جێبەجێدەکەن، هەروەها شێواز و ڕێنماییەکانی جێبەجێکردنی (Bologna Process) ڕوونکرایەوە.\nپاشان شێوازی گەشەکردنی (Bologna Process) لە رۆژگاری ئەمڕۆدا و هەروەها شێوازی جێبەجێکردنی ئەم پرۆسەیە و هەڵسەنگاندنی لە ناوەندەکانی خوێندنی ئەوروپا و جیهاندا باسکرا، پاشان ڕێکخستن و ڕونکردنەوەی (Diploma Supplement) و باسکردنی دڵنیای جۆری (Quality Assurance) لە ناوەندە ناوخۆیی و جیهانییەکان گەنگەشەکرا. هەر لە یەکەم ڕۆژی ۆرک شۆپەکەدا باس لە ئایندەی سیستمی (Bologna Process) کرا لە داهاتوودا دەگاتە چ قۆناغێک.\nلە دووەم ڕۆژی ۆرک شۆپەکەدا، باس لە (Tuning Process) کرا، کە ئەمەش وەک سەرەتایەک و ئامادەکارییە بۆ چوونە ناو شێوازی جێبەجێکردنی (Bologna Process) بەوەی چۆن خوێندکار سەنتەر بێت لە ناوەندەکانی خوێندندا و تواناکانی کە هەیەتی بۆ فێربوون لەسەر بنەمای جیهانی بێت، وە ڕێگاکانی جێبەجێکردنی (Tuning Process)، ئەمەش وەک ڕێپیشاندەرێک وە سەرچاوەیەک بۆ تیشک خستنەسەر شێوازی دابەش بوونی یەکەکان (Credits) و بابەتە تەکنیکیەکان. لە هەمان ڕۆژدا نمونەی کرداری لەسەر شێوازی دابەش کردنی (Module) کان بەسەر سەرجەم (Semester) کانی خوێندن و یەکەکانی هەر (Module) ێک لەو (Semester) دا.\nلە ڕۆژی سێیەم و کۆتاییدا، تیشک خرایە سەر شێوازی ئەژمارکردنی یەکەکان بە شێوەی (ECTS)، وە شێوەی کرداری ئەو یەکانە بۆ سەرجەم (Semester) کانی خوێندن لە خوێندنە تەکنیکیەکاندا بە شێوەی (Bologna Process) وە باسکردنێکی چڕ لە بارەی (Course Catalogue) بە پێی (ECTS) کە تێیدا بۆ هەر (Module) ێک سەرجەم زانیاریەکانی ئەو (Module) شیکرایەوە وەک (کۆدی و ناونیشان و جۆر ….)ی کۆرسەکە و چەندین زانیاری تری پێویست بۆ هەر کۆرسێک.\nهەروەها چەند ڕاهێنانێکی بەسوود بەسەرجەم بەشەکانی بەشداربوانی ۆرک شۆپەکە کرا سەبارەت بە چۆنییەتی وەرگرتنی (Knowledge) و گۆڕین و ئیشکردن بەو (Knowledge) و سود وەرگرتنی بۆ ئەوەی بتوانێت دواتر لە بەکارهێناندا وەک (Skill) لە کەسایەتی خوێندکاردا ڕەنگ بداتەوە. هەروەها باسی (Competences) ی هەر ئاستێکی خوێندن کرا و بە تایبەتی لەسەر ئاستی (Bachelor)، هەروەها دیاریکردنی (Competences) بە پێی بازاڕی هەرێمی کوردستان.\nوە لە ۆرک شۆپەکەدا باس لەوەکرا کە سیستمی (Bologna Process) پێک دێت لە:\nQualification Framework and Credit Transfer System\nشایەنی باسە زانکۆی پۆلیتەکنیکی ئەندامی سەرەکی یە لە ڕیفۆرمی خوێندنی تەکنیکی و پیشەیی عێراق و هەرێمی کوردستان.\nلە ئێستادا زانکۆمان، زانکۆی پۆلیتەکنیکی سلێمانی سەرجەم کۆلێجەکانی کە (٥) کۆلێج وە (٢) پەیمانگا بۆ ساڵی خوێندنی (٢٠١٨-٢٠١٩) بۆ قۆناغی یەک بە (Bologna Process) خوێندکار درێژە بە خوێندن دەدەن. وە بە جێبەجێکردنی ئەم پرۆسەیە لە بەشەکانی زانکۆماندا بەرەو پێشچونێکی بەرچاو دەبینرێت لە بەرزبوونەوەی ئاستی زانستی و ئەکادیمی خوێندکار لە ئێستادا، ئەمەش هەنگاوێکی سەرەتایی باشە بۆ سەرکەوتنی پرۆسەکە تا بتوانرێت لە دوا ڕۆژدا لە سەرجەم بەشەکانی کۆلێج و پەیمانگاکانی زانکۆکەماندا ئەم سیستمە پەیڕەو بکرێت.\nوە لەو ۆرک شۆپەدا وەڵامی سەرجەم پرسیارەکانی زانکۆمان درایەوە سەبارەت بە (Bologna Process) و شێوازی جێنەجێکردنی پرۆسەکە.\nوە پاشان لیژنەی بەشداربووی زانکۆی پۆلیتەکنیکی سلێمانی بە باشی زانایی لەسەر بنەمای ئەو زانیاریانەی لە ۆرک شۆپەکەدا باسکراوە، هەڵدەستێت بە ئامادەکردنی ۆرک شۆپێک بۆ سەرجەم سەرۆک بەشەکانی زانکۆی پۆلیتەکنیکی سلێمانی تا لە ڕێیەوە ئاشنابن بەو سیستەمە جیهانییە و لە کۆتاییدا ببێتە هۆی بەرزکردنەوەی ئاستی خوێندن لە زانکۆمان و نەوەیەکی چالاک و سودبەخش بۆ دواڕۆژ پێبگەێنین.


بایگانی‌های پەژاک - دیدبان حقوق بشر کردستان ایران\nبایگانی برچسب ها: پەژاک\nچاودێر لە درێژە وتووێژی لەگەڵ قوربانیان تاوانەکانی پەژاک و پەکەکە، ئەمجارە لەگەڵ کەماڵ فیروزی دا قسەی کردووە. وای پێدەچێت شەمەندەفەڕی پەکەکە/پەژاک بۆ کوشتنی منداڵان و لاوانی کورد نایەوێت ڕابوەستێت. کرداری گرووپە ملیشیاکانی وەک پەژاک لە بەکارهێنانی منداڵان لە شەڕدا بە پێچەوانەی بەڵێنێک کە بە کنوانسیۆنی ژنێڤیان واژۆ کردووە کە”منداڵانی خوار تەمەن ۱۸ ساڵ بەکار نەهێنن”. […]\nبۆ ماوەی دوو هەفتە لەنەخۆشخانە و بنکەکانی پۆلیس و هتد بەدوایدا گەڕام بەڵام هیچ هەواڵێکی لێ نەبوو.


Diplomatic Magazine | ماڵتان ئاوا نەبێت، واتێكتان نەدا ئاسان چاكبكرێت\nئێوەش كە دوای راپەڕین هاتن ئێمە دەمانزانی ئێوە ئەهلی بەدیهێنەری خەون نین، بەڵام باوەڕمانپێكردن و وتمان رەنگە تامی تاڵی شۆڕش بە هەنگوینی خۆشگوزەرانی كۆتاییبێت.\nكەوتینە ناو خەیاڵاتی وڵاتێك كە ئێوەی شاخ نشین دەتوانن شار بكەنە مەملەكەتی خەون و شار ئاوەدانتر بكەن و ماندبوونی شاختان بكەنە باشكردنی شارمان، نەماندەزانی كە جەردە ئاسا هەموو شتێك دەبەن و بە ئێمەش بڵێن سەیری ئاسمان بكەن ئەها مانگاكان دەفڕن، ئێمە دەمانزانی مانگا نافڕێت بەڵام نەشمدەزانی بەوشێوەیە ئێوە درۆی گەورەمان لەگەڵ دەكەن.\nئەوەی ئێستاش روودەدا ئەوە دەرئەنجامی ئەمڕۆ نییە ئەوە دەرئەنجامی راستەوخۆی دوای راپەڕینە كە مانایەكتان بۆ راستی و پاكی و متمانە نەهێشتووە، ئێوەی ئەهلی شۆڕش و هاتوو لەشاخ واتانكرد بە هیچ بەڵاو ڤایرۆس وتاعونێك بڕوانەكەین، متمانە بە هیچ رستەیەك نەكەین، ئێوەی هاتوو لەشاخەوە بۆ شارەكان یەكەم داری بێمتمانەیی و گەندەڵی و ناراستی و پارەبردن و شكاندنی كەرامەتی هاوڵاتیانتان شكاند، ئەوەی روودەدا ئێستا ساتی لەدایكبوونی بۆ هاتنە ناوەوەی ئێوە دەگڕێتەوە، بۆیە باشترین پێناسە بۆ شكستی شۆڕش: راپەڕینی جەماوەری گەلی كوردە.\nنەمامی دڕكاویی گەندەڵی\nگەورە كۆمەڵناسیی عێراقی عەلی وەردی چیرۆكی پیاوێك دەگێڕیتەوە كەناوی حەسەن كبریت بوە. حەسەن كبریت یەكێكبووە لە شەقاوەكانی بەغدا، ئەم پیاوە سەدان كەسی كوشتبوو، سەدان دزیشی كردبوو ،بەڵام دەیوت خوا هەر لێمخۆشدەبێت، بۆیە واشی دەوت، دەیگێڕایەوە كە جارێك دەچنە دزی و رووتكردنەوەی خەڵك، بەڵام گوێی لەدەنگێك دەبێت، كەبەرەو دەنگەكە دەچێت سەیر دەكات پیاوێك دەیەوێت دەستدرێژیی بكاتە سەركچێك، هەرلەوێدا حەسەن كبریت پیاوەكە دەكوژێت و كچەكە دەباتەوە بۆ ماڵی باوكی، بۆیە كبریت لایوابوو چەند پیاو بكوژێت وچەند دزیش بكات خوا هەر لێی خۆشدەبێت لەسەر ئەو كارەی كە كردوێتی.\nئێمە خاوەنی كۆمەڵێ روخساری گەورەی گەندەڵی بوین، لەدوای راپەڕینەوە سەدان كەس بەهۆی مەفهومی شۆڕشگێڕیی یان مەحسوبەیت بوونە خاوەن دەسەڵات و پێگە، ببڕەو بیخۆ وبدزە، گیرفانی ئاژداد و ئەولاد و ئەقرابایان پڕكرد، كەچی ئێستا دێن وباسی گەندەڵی دەكەن و تانەی گەورە دەدەن لە نەبوونی ژیانی شایستەی خەڵك، یان هەندێكیان وەك موعارەزە لە گردێكەوە یان لە ڤێلایەكەوە خۆی مەڵاسداوەو وەعزمان دادەداو داوادەكات گەندەڵی نەمێنیت، وەك ئەوەی بیرمان چوبێتەوە كە تەنها دوو رۆژنییە گەندەڵی هەیە، بەڵكو یەكەم نەمامی گەندەڵی لە دوای راپەرین بە دەستوپلی شوڕشگێڕە چاورەشەكانی شاخ نێژرا، ئەو زەوییەی نەمامەكەشیان تیاناشت فرۆشرا بە پرۆژەی بازرگانی بە ئەحبابەكانی خۆیان.\nكەواتە مانای ئەوەنییە ئێستا لەناو دەسەڵاتدانیت ئیترلات وابێت خەڵك بە نمونەی پیاوی پاك و باش وەسفت دەكەن، سەیری سامان و داهات وگیرفان وخانو وژیانت بكە بزانە چۆنە؟ ئەوكاتە زمانی رەخنەت لە گەندەڵی با تیژبێت.\nماڵتان ئاوا نەبێت ،واتێكتان نەدا ئاسان چاكبكرێت\nهێگڵ، شكست و گۆڕانیی شۆڕشی فەرەنسی بۆ تیرۆر و تۆقاندن بۆ ئەوەدەگەڕێنێتەوە كە ئەم شۆڕشە كۆمەڵێ دروشمی ئەخلاقی جوان و گەورەی وەكو برایەتی و ئازادی ویەكسانی بەرزكردەوە، بەڵام ئەم دروشمانە هەر بەدروشم مانەوە ونەبوونە یاسا تا پراكتیزە بكرێن .(راپەرینی كورد هەر بەدروشمی مرد).\nراپەرین پرۆسەی شۆڕش وگۆڕانكاریی نەبوو، بەڵكو رێكەوتێك بوو خولقا ،هیچ بەرنامەیەكی نەبوو بۆ باشكردنی ژیانی هاوڵاتی بەڵكو ئەوانەی دەمێك بوو لە شاخبوون گەڕانەوە بۆ شارەكان و كەوتنە خۆدەوڵەمەندكردن. بۆیە هەموو شتێك هەر بە دروشم مایەوە.خەون بوو بەكابوس، برایەتی بوو بە تۆخكردنەوەی ناوچەچێتی، ئازادی بوو بە وشەیەك بەكەییفی كەتافەلەبەرەكان پێناسە دەكرا ، عەدالەت هەر بێ سەروشوێن بوو، خۆشگوزەرانییش بۆ ژیانی بەرپرسەكان بونیادنرا.\nئێستا قسەی گەورە مەكەن ،ئەوەی روودەدا بەرهەمی ئەم چەند ساڵە كورتە نییە، بەرهەمی ئەودارە بەهێزەی گەندەڵییە كە لەدوای راپەڕینەوە بەدەستی هاتووەكانی شاخ نیژرا، ئێستاش هەموان باجی دەدەین و ئەوانیش لە دورەوە دەڵێن چاكی بكەن، وا تێكنەدرا تا بەئاسانی چاكبكرێت (ماڵتان ئاوانەبێت ).


| زادی رێمان |\nکوردی | فارسی\n» ته‌جوید و قیرائات\n» زانستەکانی قورئان\n» ئیعجازی قورئان\n» ژیاننامەی پێغەمبەرﷺ\n» فەرموودەکانی ئەحکام\n» بنەماکانی شەرع\n» رێسا شەرعییەکان\n» فیکری ئیسلامی\n» رێچكه‌و مه‌زهه‌به‌كان\n» هەڵبژاردەی نوسەران\n» سەرجەم کتێبە داگیراوەکان\nمەعازەی کچی عبدالله.. خاتوونی زاناو شەرعناس...\nبانگەوازی ئیسلامی و سێ خاڵی لاوازی...\nکاتەکانی تاقیکردنەوەی مانگانە پۆلی یەکەمی ئامه‌د...\nکاتەکانی تاقیکردنەوەی مانگانە پۆلی یەکەمی (ندا)...\nخشته‌ی تاقیکردنەوەی مانگانە بۆ پۆلی دووەمی ئامادەیی ئامەدی ئیسلامی...\nته‌سبیحاتى دوایى نوێژه‌كان...\nكورته‌یه‌ك له باره‌ی ناساندی زانكۆی زادی...\nسەرچاوەی بنەما عەقائیدییەکان...\nهەستنەکردن بە چاودێریی خوایی...\nپێناسه‌ی سوره‌تی الصف...\nوه‌ڵامی پرسیاره شه‌رعییه‌كان\nپرسیار: دەخوازین هەندێک لە ئادابی رەفتاری لەدایکبوونی منداڵمان بۆ باس بکەیت\nپرسیار: دەخوازین هەندێک لە ئادابی رەفتاری لەدایکبوونی منداڵمان بۆ باس بکەیت . خوا پاداشتی خێرت بداتەوە.\nوەڵام: بِسْمِ اللّهِ الرَّحْمَنِ الرَّحِیمِ..\nالْحَمْدُ لِلَّهِ رَبِّ الْعَالَمِینَ وَ الصَّلاةُ وَ السَّلامُ عَلَی رَسُولِه الاَمِیْنِ، مُحَمَّد وَ عَلَی آلِهِ وَ صَحبِه أَجْمَعِين.\nخوای گەورە پێوقەدەمی کۆرپەکەتان پیرۆزکات و بیخاتە ریزی پێشەوایانی پیاوچاکی ئوممەت و بیکاتە مایەی خێری بەردەوام بۆ دایک و باوک و کەسوکاری.. ئامین\n١- پێش لە دایکبوونی رەفتارێکی موسوڵمانانەیە کە دایک و باوکی کۆرپەلەکە دوعای خێرو سەلامەتی و هیدایەت و چاکیی بۆ بکەن. وەکو کە هاوسەری بەڕێزی عیمران علیهما السلام کە دوعای بۆ مەریەمی کچی کردو فەرمووی: (أُعِيذُهَا بِكَ وَذُرِّيَّتَهَا مِنَ الشَّيْطَانِ الرَّجِيمِ) آل عمران/٣٦.\n٢- لە رۆژی یەکەمی لە دایکبوونیدا سوننەتە بە شتێکی نەرم شیرینییەکی وەکو هەنگوین یان شیلەی خورما بدرێت لە مەڵاشووی. ئەبوموسای ئەشعەریی خوا لێی رازی بێت دەگێڕێتەوە: (وُلِدَ لِي غُلَامٌ فَأَتَيْتُ بِهِ النَّبِيَّ صَلَّى اللَّهُ عَلَيْهِ وَسَلَّمَ فَسَمَّاهُ إِبْرَاهِيمَ فَحَنَّكَهُ بِتَمْرَةٍ وَدَعَا لَهُ بِالْبَرَكَةِ وَدَفَعَهُ إِلَيَّ)بوخاریی (٥١٥٠)، موسلیم(٢١٤٥) واتە: منداڵێکمان بوو. هێنامە خزمەت پێغەمبەری خوا صَلَّی اللَّهُ عَلَيْهِ وَسَلَّمَ جەنابی ناوینا ئیبراهیم. ئینجا شیرینی خورمای دا لە مەڵاشووی و دوعای بەرەکەتی بۆ کردوو دایەوە دەستم.\n٣- ناونانی: سوننەتە لە رۆژی یەکەمەوە تا رۆژی حەوتەمی تەمەنی ناوی بنێت. بێگومان دواتریش مافی خۆیانە کە ناوێکی خۆشی بنێن کە لەگەڵ عورف و نەریتی گەل و ناوچەکەیاندا بگونجێت، ناوێک نەبێت کە گەورەبوو شەرمی لێبکات، یان خەڵکی لێی بکەنە تانەو تەشەر.. ئەنەس خوا لێی رازی بێت دەگێڕێتەوە کە پێغەمبەری خوا صَلَّی اللَّهُ عَلَيْهِ وَسَلَّمَ فەرمووی: (وُلِدَ لِي اللَّيْلَةَ غُلَامٌ، فَسَمَّيْتُهُ بِاسْمِ أَبِي إِبْرَاهِيمَ) موسلیم(٣١٢٦) واتە: خوای گەورە ئەمشەو منداڵێکی پێدام بە ناوی باوکمەوە ناوم نا ئیبراهیم.\n٤- پەسەندتر ئەوەیە بانگێک بە گوێی راستییدا بدرێت. بانگ یان قامەتکردن بەلای چەپدا، بەڵگەیەکی وای نییە حوکمی پێبدرێت، ئەو ریوایاتەنەی لەسەری هاتوون شێخی ئەلبانی رحمە اللە لە (السلسلة الضعيفة/١ /٤٩١) بە زەعیفیان دەناسێنێت.\n٥- سەرتاشینی: سوننەتە سەری منداڵەکە بتاشرێت و مووەکەی بکێشرێت و بە قەدەر کێش (وەزن)ی ئەو زیوو حسێب بکرێت و پارەکەی بکرێت بە خێر. سەلمانی کوڕی عامری ضەببی خوا لێی رازی بێت دەگێڕێتەوە کە پێغەمبەری خوا صَلَّی اللَّهُ عَلَيْهِ وَسَلَّمَ دەربارەی لە دایکبوونی منداڵ دەیفەرموو: (وَأَمِيطُوا عَنْهُ الْأَذَى) بوخاریی (٥٤٧١) واتە: مووی سەری بتاشن (ابن عبدالبر: الإستذکار/ ٥/٢٥٧)، وا نازانم سەرتاشینەکە تایبەت بێت بە کوڕەوە. هەروەها پێم وایە زێڕیش جێ بگرێت کە لە زیووەکە بە نرخترەو سوودی هەژارانی زیاتر تێدایە. ئەگەر ئەم کێشانەش نەکرا هەر تەقدیری بکەن بە پارە. مەرجە کەسێکی ووریاو شارەزا سەری بە مووس (گوێزان بتاشێت) نەک بە مەکینە. واللە اعلم.\n٦-خەتەنەکردنی کوڕ: خەتەنەکردن لە سوونەتە سرووشتیەکان (سنن الفطرة)ەن. بۆ کوڕ فەرزەو بۆ کچ هیچی لەسەر نییە. نە فەرزەو نە سوننەتە. ئەبوهورەیرە خوا لێی رازی بێت دەگێڕێتەوە کە پێنج رەفتار سوننەتی سرووشتین. لەوانە خەتەنەکردن: (الْفِطْرَةُ خَمْسٌ أَوْ خَمْسٌ مِنْ الْفِطْرَةِ: الْخِتَانُ وَالِاسْتِحْدَادُ وَتَقْلِيمُ الْأَظْفَارِ وَنَتْفُ الْإِبِطِ وَقَصُّ الشَّارِبِ) بوخاریی (٥٥٥٠) و موسلیم (٢٥٧). واتە: واتە: پێنج رەفتار سرووشتین: خەتەنەکردن، بەرکردن، نینۆک کردن، هەڵکێشانی مووی بنباڵ و بەرسمێڵکردن.\n٧-عەقیقە بۆ کردن: عەقیقە واتە سەربڕینی ئاژەڵیک بۆ دەربڕینی سوپاسگوزاریی و خۆشحاڵیی بە لە دایکبوونی منداڵەکە. خاتوو عائیشە خوا لێی رازی بێت دەگێڕێتەوە کە: (عَقَّ رَسُولُ اللَّهِ صَلَّى اللَّهُ عَلَيْهِ وَسَلَّمَ عَنْ الْحَسَنِ وَالْحُسَيْنِ يَوْمَ السَّابِعِ وَسَمَّاهُمَا) فتح الباري (٩/٥٨٩) واتە: پێغەمبەری خوا صَلَّی اللَّهُ عَلَيْهِ وَسَلَّمَ لە رۆژی حەوتەمی لە دایکبوونی حەسەن و حوسەیندا عەقیقەی بۆ کردن و ناوینان. عەقیقەکە دوو سەر مەڕ بۆ کوڕو یەک سەر مەڕ بۆ کچە. ئەگەر لە توانایاندا بوو.. دەشکرێت دواخرێت بۆ ساڵانی تەمەنی. دەکرێت کە گەورە بوو، خۆی بۆ خۆیی بکات واللە اعلم.\nخوای گەورە بە لوتفی خۆی منداڵی موسوڵمانان بگرێتە خۆی و هیدایەتیان بدات. ئامین..\nوَصَلَّى اللَّه عَلَى سَيِّدنَا مُحَمَّد وَعَلَى آله وَصَحْبه وَسَلَّمَ تَسْلِيمًا\nلە لایەن مامۆستا کرێکار وەڵام دراوەتەوە.\nوەڵام: حوکمی شەرع دەربارەی کاری ئافرەتان لە ساڵۆن چییە ؟ ئایا پارەکەی حەڵاڵە؟\nوەڵام: بِسْمِ اللّهِ الرَّحْمَنِ الرَّحِیمِ\nالْحَمْدُ لِلَّهِ وَالصَّلاةُ وَ السَّلامُ عَلَی رَسُولِ اللە الاَمِیْنِ، مُحَمَّد وَ عَلَی آلِهِ وَ صَحْبِهِ وَمَنْ والاه\nسەرەتا مەبەست لە ساڵۆن ئەو شوێنانەیە کە ئافرەتی تێدا "جوان" دەکرێت یان دەڕازێنرێتەوە ووشەکە عەرەبییە کە (صالون التجمیل)ـە. هەر وەکو کە بە شوێنی "جوان کردن"ی پیاوانیان ووتووە (صالون حلاقة).. کارکردنەکەش مەبەست لێی ئەو جوان کردن و رازاندنەوەیەیە.\nکاری ساڵۆن کاسبی و پیشەیەکی شارستانێتی رۆژئاوایەو بەسەر ئوممەتەکەماندا سەپێنراوە یان خزێنراوەتە ناو قیەمی ئیسلامییەوە بە رادەیەک کە بۆتە کارێکی ئاسایی! ئاساییش نییە.\nکارکردن لە ساڵۆن دوو جۆرە:\nیەکێکیان: چەندی رەفتارە کە هەر یەکەیان حەرامەو لەعنەتی لەسەرە، جا لە ساڵۆن بکرێن یان لە ماڵان یان لە هەر شوێنێکی تر. وەکو: برۆکردن و خاڵ کوتان و تاتۆو پێکەوە لساکاندنی قژو هاوشێوەیان . ئەمە بە دەقی فەرموودەی سەحیح ناجائیزن و هەموو پارە وەرگرتنێک لەسەریان حەرامە. پێغەمبەری خوا صلی اللە علیه وسلم دەفەرموێ: (لَعَنَ اللَّهُ الْوَاشِمَاتِ وَالْمُوتَشِمَاتِ وَالْمُتَنَمِّصَاتِ وَالْمُتَفَلِّجَاتِ لِلْحُسْنِ، الْمُغَيِّرَاتِ خَلْقَ اللَّهِ) بوخاری/٤٨٨٦ ، موسلیم/٢١٢٥ واتە لەحنەتی خوا (دەرکردن لە رەحمەتی خوای گەورە) بۆ ئەوکەسەی برۆدەکات یان بۆی دەکەن، ئەوی خاڵ دەکوتێ یان بۆی دەکوتن، ئەوی قژی کەسێکی تر بە سەرەوە پەیوەست دەکات و ئەوی بۆی پەیوەست دەکەن، ئەوی ددانە شاش دەکات و ئەوی ددانەکانی بۆ شاش دەکەن، ئەمانە کە دەسکاری خیلقەتی خوای گەورە دەکەن..\nئەم لەعنەتە ئەو کەسانەش دەگرێتەوە کە قژو رواڵەت بە شێوەی کافران رێک دەخەن و خۆیان بەوان دەچوێنن. وەکو: شێوەکانی قژ بڕین و برۆتاشین و هاوشێوەیان. پێغەمبەری خوا صلی اللە علیه وسلم دەفەرموێ: (مَنْ تَشَبَّهَ بِقَوْمٍ فَهُوَ مِنْهُمْ) ئەبو داوود/٣٥١٢ ئەلبانی لە (صحيح أبي داود/٣٤٠١)دا دەفەرموێ: حسن صحيح. واتە ئەوی خۆی بە کافران بچوێنێت وەکو ئەوانە.\nهەموو ئەمانە حەرامن و پارە وەرگرنتیش لەسەریان حەرامە.\nدووەمیان: ئەو رەفتارانەن کە خۆیان لە خۆیاندا حەڵاڵن. وەکو جۆرەکانی قژ داهێنان و بڕین و بۆیە کردن (مادام زیانی لێ نەکەوێتەوە)، یان نەخشی دەست بە خەنەو بۆیەو شیوازیان کە ئافرەتی موسوڵمان بە ئامادەبوونی مەحرەمەکانی دەیکات یان دەریان دەخات..\nئەگەر ئەم رێپێدراوانە بۆ ئافرەتانێکی سافیرە دەکرا کە پێوەی دەچنە دەرەوە، جائیز نامێنێت و پارەکەشی حەرام دەبێت. بە دڵنیاییەوە مکیاج بۆ کردن و رازاندنەوەی حەرامترە.\nدیسان ناشێت بۆیەیەک لە نینۆک یان لە شوێنێکی تری جەستەی بدات کە رێ لە دەسنوێژ و غوسڵ دەرکردنی بگرێت.\nزۆرینەی ئەم رەفتاری خۆ جوان کردن یان جوانکردنی ئافرەت بۆ مێردی خۆی یان بۆ لای مەحرەمانی خۆی جائیزن.\nئەم حوکمە پیاوانیش لە زۆرینەی ئەم رەفتارە ناشەرعییانەدا دەگرێتەوە واللە اعلم.\nوەڵام: ئایا راستە کە ئەگەر نوێژی جەژنێک کەوتە رۆژی جومعەوە نوێژی جومعەکەی لەسەر فەرز نامێنێت؟!\nپرسیار: ئایا راستە کە ئەگەر نوێژی جەژنێک کەوتە رۆژی جومعەوە نوێژی جومعەکەی لەسەر فەرز نامێنێت؟!\nوەڵام : بسم الله والحمد لله والصلاة والسلام على رسول الله .. بەڵێ . وایە.\nتەفسیل: هەشت ریوایەتی سەحیحی مەرفووع و مەوقووف هەیە کە لە ئەبوداوودو نەسائی و ئیبنوماجەو داریمی و ئیمامی ئەحمەدو ئیبنولجاروودو ئیبنوخوزەیمەو بەیهەقی و طەبەرانی عبدالرزاق و حاکم و هیترەوە هاتووە، هەموویان ئەمە روون دەکەنەوە کە ئەو کەسەی نوێژی جەژنەکەی لەگەڵ موسوڵماناندا کرد بۆی هەیە بەشداری نوێژی جومعە نەکات.\nلێرەدا زەروورییە هەندێک خاڵ نەقڵ بکەین کە لیژنەی دائیمی فەتوای زانایانی حەرەمەین روونیان کردۆتەوە:\n١- نوێژی فەرزی نیوەڕۆ لەسەر ئەو کەسە دەمێنێت کە نوێژی جەژنەکەی لەگەڵ موسوڵماناندا کردووە. دەبێ بیکات.\n٢- ئەو کەسەی نوێژی جەژنەکەی لەگەڵ موسوڵماناندا نەکردووە، فەرزێتی نوێژی جومعەی لەسەر لاناچێت. دەبێ بیکات. ئەگەر لەو کات و شوێنەدا نەیتوانی نوێژی جومعەکەی بکات، دەبێ فەرزی نیوەڕۆکەی بکات.\n٣- ئیمام و خەتیبەکان دەبێ نوێژی جومعەکە بکەن، لەبەر هەبوونی ئەگەری ئەوە کە خەڵکانێک هەن نوێژی جەژنەکەیان نەکردووە، تا نوێژی جومعەکە بکەن. ئەگەر نوێژی جومعەکەیان پێنەکرا دەبێ نوێژی فەرزی نیوەڕۆکە بکەن.\n٤- ئەو کەسەی نوێژی جەژنەکەی کردو نەچووە نوێژی جومعە دەبێ نوێژی فەرزی نیوەڕۆکەی بکات.\nوصلی اللە وسلم علی سیدنا محمـد وعلی آلە وصحبه وسلم تسلیما\nوەڵام: پرسيار: لە چ حاڵەتێکدا هەمزەی ئیبنو ئیبنە (إبن و إبنة) دەنوسرێت؟\nالْحَمْدُ لِلَّهِ وَالصَّلاةُ وَ السَّلامُ عَلَی رَسُولِ اللە الاَمِیْنِ، مُحَمَّد وَ عَلَی آلِهِ وَ صَحْبِهِ وَمَنْ والاه..\n١- هەمزەی ئیبن و ئیبنە ئەگەر نەکەوتە نێوان دوو ناوەوە دەنوسرتێت وەکو قال ابن مندة ..\n٢- هەروەها ئەگەر کەوتە سەرەتاوە وەکو ابن عباس حبر الأمة.\n٣- ئەگەر بۆ مثنی /دووانە بە کار هات وەکو : الحسن والحسین ریحانتا رسول اللە صَلَّی اللَّهُ عَلَيْهِ وَسَلَّمَ.\n٤- ئەگەر بوو بە وەصف وەکو عبداللە ابن مسعود.\n٥- ئەگەر فاصڵ کەوتە نێوان ناوەکەو ئیبنووەکەوە وەکو: محـد ابن سیرین.\n٦- ئەگەر ئیزافە کرا بۆ ضمیر/راناو وەکو هذا ابنک.\n- بەڵام لە قورئاندا هەمیشە هەمزەکەی دەنوسرێت.\nلەم شوێنانەشدا لا دەبرێت:\n١- ئەگەر کەوتە نێوان دوو ناوەوەو وەکو: محـمد بن عبداللە. یان کەوتە نێوان دوو نازناو/ لەقەبەوە وەکو: محـد بن عبداللە خاتم النبیین عَلَيهِ السَّلَام.\n٢- ئەگەر بوون بە صفەت بۆ ناوێک وەکو : علي بن أبي طالب أحد الخلفاء..\nهەروەها هەندێک شوێنی تر. واللە اعلم\nوەڵام: پرسیار: دەخوازین هەندێک لە ئادابی رەفتاری لەدایکبوونی منداڵمان بۆ باس بکەیت\nوەڵام: ئایا جایزه له زانکوکانی ئێران دەرس بخوێنین؟ ....\nپرسیار: ئایا جایزه له زانکوکانی ئێران دەرس بخوێنین؟ لەبەر ئەوەی که له زۆرینه زانکۆکان کچ و کور پێکەوە دەخوێنن؟\nبِسْمِ اللّهِ الْحَمْدُ لِلَّه وَالصَّلاةُ وَ السَّلامُ عَلَی رَسُولِ اللە وَعَلَی آلِهِ وَ صَحبِه وَمَنْ والاە..\nبە داخەوە کە هێشتا لە ئێراندا هەردوو توخمەکە لە زانکۆکاندا پێکەوە بە تێکەڵاویی دەخوێنن. ئەمە سیماو سیفەتی خوێندنە لە ووڵاتی کافراندا، کە لەگەڵ حەملە ئیستیعمارییەکانیاندا هێنایانە ووڵاتانی موسوڵمانانەوە، بە تەئکید تێکەڵاوییەکە مونکەرە، چونکە پێچەوانەی فەرمانی خوای گەورەیە کە رێی بە تێکەڵاویی نەداوەو فەرمانی بە هەردوو رەگەزەکە داوە کە خۆ لە نەزەر بگرنەوە. وەک دەفەرموێ: (قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ذَٰلِكَ أَزْكَىٰ لَهُمْ إِنَّ اللَّـهَ خَبِيرٌ بِمَا يَصْنَعُونَ * وَقُل لِّلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا....)النور/٣٠-٣١ واتە: هەروەها بە پیاوە موسوڵمانانەکان بفەرموو کە لە نەزەر خۆ بگرنەوەو داوێنیان بە پاکیی راگرن، ئەوە پاکێتی و خۆپاڵفتەکردنیانە، خوای گەورە شارەزاو بە ئاگایە لەوەی دەیکەن. بە ئافرەتە موسوڵمانەکانیش بفەرموو کە لە نەزەر خۆ بگرنەوەو داوێنیان بە پاکیی راگرن و جوانیان بۆ کەسانی نامەحرەم دەرنەخەن مەگەر ئەوەی رێپێدراوە.. کەوابوو حەتمەن تێکەڵاوییەکە مونکەرەو حەرامە. ئەو کەسانەی ڕییان پێداوەو کردوویانە بە یاسایی تووشی گوناحێکی زۆر گەورە بوون. بەڵام خوێندنی قۆناغی زانکۆکانیش زەروورەتێکە کە تاکو کۆی کۆمەڵگەکان پێویستیان پێی دەبێت. بۆیە پێویستە لەسەر موسوڵمان کە دەچێتە ئەو خوێندنە چەند خاڵێکی دینداریی رەچاو بکات. لەوانە:\n١- نییەتی لە خوێندنەکەی فێربوون بێت تا دواتر هەر لەبەر خاتری خوای گەورە بتوانێت خزمەتێکی باشتر بکاتەوە.\n٢- پۆشاکی شەرعی بپۆشێت و شوێن مۆدێلاتی جلوبەرگ و رواڵەتی جاهیلییەت نەکەوێت.\n٣- تا بۆی دەکرێت خۆ بەدوور بگرێت لە تێکەڵاویی و دانیشتن و کۆبوونەوە لەگەڵ رەگەزەکەی بەرامبەردا.\n٤- تا زەرووریی نەبێت قسە لەگەڵ رەگەزەکەی بەرامبەرییدا نەکات. ئەگەر زەروورییش بوو با بە قەدەر پێویستیەکەی بێت و بە شێوازێک بێت کە شەرم و شکۆی موسوڵمانێتی خۆی تێدا بپارێزێت.\n٥- هەمیشە هۆشی لەوە بێت کە ئەو بۆ خوێندن هاتۆتە ئەو جێگایەوە. کە ئەگەر ئەوە نەبوایە نەدەبوو بێت، بۆیە پێویستە کە کاتی خوێندنەکەی تەواو بوو لەوێ نەمێنێتەوەو بچێتە دەرەوە.\n٦- هەمیشە هۆشی لەوە بێت کە تووشی لادان و کزی ئیمان و لاوازیی پابەندبوونە دینییەکەی نەبێت. ئەگەر نا وازهێنانی لەو خوێندنە لەو کات و شوێنەدا باشترە. واللە اعلم.\nلە لایەن مامۆستا کرێکار وەڵام دراوەتەوە\nوەڵام: قورئان خویندن بو دایک و باوکیکی بێ سەواد (نەخوێندەوار) سوودی هەیە بۆیان؟\nوەڵام: پرسیار: ئایا قورئان خویندن بو دایک و باوکیکی بێ سەواد (نەخوێندەوار) سوودی هەیە بۆیان؟\nپێشەوایانی شەرع کۆڕا (ئیجماع)ـیان لەسەر ئەوە هەیە کەخێرو خێرات و دوعاکردن بۆ مردوو پێی دەگات. ئیمامی موسلیم لە پێشەکی سەحیحەکەیدا دەفەرموێ کە عبداللەی کوڕی موبارەک رحمە اللە کە لە ریزی چوار پێشەوا بەڕێزەکەیە دەیفەرموو (لە گەیشتنی خێرو خێرات بە مردوودا راجوێیی نییە) کەوابوو لە رەفتارە چاکەکانی تردا راجوێیی هەیە، وەکو نوێژو رۆژوو و خوێندنی قورئان و چاکەی تر..\nپۆلێک لە پێشەوایان و شەرعناسان دەفەرموون هیچی لەوانە پێناگات. چونکە خوای گەورە دەفەرموێ: (وَأَن لَّيْسَ لِلْإِنسَانِ إِلَّا مَا سَعَىٰ)النجم/٣٩ واتە مرۆڤ هەوڵەکانی خۆی دەست دەکەوێتەوە. پێغەمبەری خواش صَلَّی اللَّهُ عَلَيْهِ وَسَلَّمَ وەکو لە سەحیحی موسلیمدا هاتووە دەفەرموێ: (إِذَا مَاتَ ابْنُ آدَمَ انْقَطَعَ عَمَلُهُ إِلا مِنْ ثَلاثٍ: مِنْ صَدَقَةٍ جَارِيَةٍ، أَوْ عِلْمٍ يُنْتَفَعُ بِهِ، أَوْ وَلَدٍ صَالِحٍ يَدْعُو لَهُ). واتە: کە ئادەمیزاد دەمرێت ئیتر هەموو کارو کردەوەکانی دەپسێن، مەگەر لە سێ ڕیگاوە بەردەوام بن بۆی: خێرێکی بەردەوام، یان زانستیەکی بەسوود کە بڵاوی کردبێتەوە، یان منداڵی چاکی لەدوا جێما بێت کە دوعای خێری بۆ بکات.\nپۆلە زانای بەرامبەر کە ئیمامی ئەبوحەنیفەو ئیمامی ئەحمەدو هەندێک لە شەرعناسانی مەزهەبی شافیعین دەفەرموون: قورئان خوێندن و رۆژوو گرتن بۆ مردوو سوودی بۆی دەبێت. پاشان وەڵامی بەڵگەهێنانەوەکەی پۆلی یەکەمیان داوەتەوەو فەرموویانە:\n١- ئایاتەکە لە مانای ئاشکراو راشکاوییدا پێچەوانەی ئەوەیە کە ئەو بەڕێزانە بۆی چوون و کردوویانە بە بەڵگەی نەگەیشتنی چاکە بە مردوو. چونکە ئایەتەکە دەفەرموێ: مرۆڤ هەوڵەکانی خۆی دەست دەکەوێتەوە. ئەمە حەقە، چونکە هەوڵ و رەنجی خۆیەتی و دێتەوە رێی. مانایەکی تریشی ئەوەیە کە بەرهەمی هەوڵ و رەنجی کەسانی تری بۆ نایات، چونکە بکەرەکانیان خاوەنیانن. ئەمەشیان حەقە. بەڵام ئەمەیان کە بەرهەمی رەنجی کەسانێکی ترەو هی خۆیانە موڵکەو بۆیان هەیە بە دیاری بیدەنەوە بە کەسانی تر.. ئایەتەکە رێی لەمە نەگرتووە. لەم مەسەلەدا مردوو وەکو زیندووە سوود لە رەنجی خۆی و لە رەنجی کەسانێکی تر دەکات کە پێشکەشی دەکەن. وەکو ئەوەی کە شتێکت کەوتۆتە لای کەسێکی زیندوو دوایی دەیدەیت بە خۆی، ئەمیش وایە. خێرێکەو کردووتە، یان رۆژوویەکە گرتووتە یان سورەتێکی قورئانەو خوێندووتەو لە چاکەی خۆتەوە بە دیاری دەیدەیتە مردوویەک. ئەمە حەتمەن سوودێکەو بە مردووەکە دەگات ئەگەرچی بەرهەمی رەنجی خۆشی نیە.\n٢- وەڵامی ئیستیدلالیشیان بە فەرموودەکە وا داوەتەوە کە دوعاکردنی ئەولادی خۆی تایبەتن بە خۆی، چونکە لە راستیدا هەر جۆرێکی ترن لە رەنجی بەردەوامی دنیای خۆی. خوای گەورە کە دەفەرموێ (مَا أَغْنَىٰ عَنْهُ مَالُهُ وَمَا كَسَبَ) المسد/٢ واتە: نە سەروەت و سامانەکەی نە ئەولادی دادیان نەدا. ئەولاد رەنجی باوکەکەیەتی وەکو کە پێغەمبەری خوا صَلَّی اللَّهُ عَلَيْهِ وَسَلَّمَ وەکو لە سونەنەکاندا هاتووە دەفەرموێ: (إِنَّ أَطْيَبَ مَا أَكَلَ الرَّجُلُ مِنْ كَسْبِهِ وَإِنَّ وَلَدَهُ مِنْ كَسْبِهِ). واتە: پاکترین (حەڵاڵترین) شت کە کابرا بیخوات ئەوەیە کە بە دەستی خۆی پەیدای کردووە. ئەولادەکەشی لە پەیداکردنی خۆیەتی. چونکە کابرا هۆکاری ئیجادبوونی ئەولادەکەیەتی بۆیە پاداشتی رەفتاری چاکەی ئەولادەکانی پێدەگات. خۆ ئەم چاکانەی کە ئاوا پێی دەگات لە هەوڵ و رەنج و پەیداکردنی خۆیەوە نییە.\n٣- فەرموودەکە دەفەرموێ: کردەوەکانی دەپسێن، مەگەر لە سێ ڕیگاوە بەردەوام بن بۆی. نافەرموێ سوود لە رەنجی کەسانی تر ناکات و بەرهەمی هەوڵی ئەوانی پێناگات..\nکەوابوو رای پەسەند ئەوەیە کە خێرو چاکەی زیندووان بە مردوو دەگات. لەوانەش قورئان خوێندن. واللە اعلم..\nهەندێک لە شەرعناسانی مەزهەبی شافیعی خوا پاداشتیان بداتەوە شێوازێکی جوانیان داهێناوە کە دەفەرموون: کە قورئانی خوێند پاشان بڵێ: خوایە ئەگەر بە لوتفی خۆت ئەم قورئان خوێندنەت لێ قبووڵ کردووم پاداشتی خێرەکەی بگەێنە بە فڵان و فڵان.. وەکو ئەوەی کە دوعایەکەو دەیکات و دەیخاتەوە بەر لوتف و کەرەمی خوای گەورە.. ئەمەشە کە لای خۆمان مامۆستایان لە دوای تیلاوەتەکە دەفەرموون: (اللهَمَّ بَلِّغْ ثَوابَ مَا قَرَأناهُ الى روح .....) واللە اعلم.\n ـ موسلیم (٣٠٩٢)، ئەبوداود (٢٤٩٨)، نەسائی: السنن الصغری (٣٦١٠)، ترمذی (١٢٩٣)، ئەحمەد (٨٦٤٦)، داریمی (٥٦٠)، ئیبنوخوزەیمە(٢٣٢٩)، ئیبنوحیببان (٣٠٩٣) و هیتر.\n ـ ئەبوداود(٣٠٦٦)، نەسائی: السنن الصغری (٠٤٤٠٠) ترمذی (١٢٧٤)، ئیبنوماجە (٢١٢٨)، ئەحمەد (٢٣٥٩٨)، داریمی (٢٤٥٧)، ئیبنوحیببان (٤٣٤٨).\nوەڵام: نویژ کردن له پشت ملایەکی صوفی دروسته؟\nپرسیار: ئایا نویژ کردن له پشت ملایەکی صوفی دروسته؟ اگر بزانین شرک اکبر و کو هاوار له غەیری خودا دەکات؟\nلەوە وریا بین کە دەوترێت کەسێک صۆفییە زۆر سیفەت و حاڵەت و رەفتارو رەوشت تێکەڵ دەکرێن:\n١- هەر کەسێک باوەڕی وا بێت کە غەیری خوای گەورە بە نادیاریی سوود یان قازانج بە خەڵکی دەگەێنێت یان دەچێتە سەر مەرقەدو نزرگاکان و لە مردووەکان دەپاڕێتەوە تا قازانجی پێبگەێنن یان زیانی لێ دوور بخەنەوە، یان کەسێک وا بزانێت شێخێک زۆر گەورەو پیرۆزە چونکە لە خوای تێکەڵ بووە، یان یەکێک وا بزانێت شێخێکی زیندوو یان مردوویەک ئەولیایەو زانستی غەیب دەزانێت یان لە دوورەوە ئاگای لە موریدەکانێتی، یان وا بزانێت کە شێخێک یان کەسێکی تر مەعسوومەو گوناحی نەکردووە یان نایکات، یان کەسێک باوەڕی وا بێت ئەو وێردو دوعایانەی دەیانخوێنێت لە قورئان گەورەترن یان وەکو ئەون و وەکو ئەو پاداشتیان هەیە.. یان باوەڕی بە شتی تری لەم جۆرە هەبێت ئەمە کافرەو نوێژ لە دوایەوە دروست نییەو پێویستە لە ئیمامەتیش لا بدرێت..\n٢ـ کەسێک باوەڕی بە (تەوەسول) هەیە و دەڵی کە بڵێین خوایە لەبەرخاتری پێغەمبەرەکەت علیە الصلاة والسلام ئەو سوودەم پێ بگەێنیت یان ئەو زیانەم لێ دوور بخەیتەوە، یان لە خواپەرستییەکانییدا بیدعەی هەیە. ئەمیش باشتر وایە لە دوایەوە نوێژ نەکرێت و هەجر بکرێت، مەگەر ئیمامی مزگەوتێک بێت یان ووتاربێژێک بێت و موسوڵمانانی ئەو ناوچەیە مزگەوت و ئیمام و خەتیبی تری عەقیدە پاکتریان دەست نەکەوێت، لەم کاتەدا نابێت واز لە نوێژکردن لە پشتیەوە بهێنرێت، چونکە ئەم حاڵەتە نوێژی بە کۆمەڵی مزگەوت دەفەوتێنێت.. واللە اعلم.\nوەڵام: کەسێک لە دەریادا خنکابێت یان لە ئاگردا سووتا بێت یان دڕندە خواردبێتی\nپرسیار: کەسێک لە دەریادا خنکابێت یان لە ئاگردا سووتا بێت یان دڕندە خواردبێتی و ئەمانە کە گۆڕیان نیە، چۆن ئازاری گۆڕ دەچێژن؟\nئیمامی ئیبنولقەییم رحمە اللە لە کتێبی (الروح /ل٩٨) دا دەفەرموێ: (پێویستە ئەوە بزانرێت کە ئازارو نیعمەتی گۆڕ هەر ئازارو نیعمەتی (بەرزەخ)ە -کە ماوەی مانەوەی گۆڕە لە دوای ژیانی دنیاوەیە تا زیندووبوونەوەی رۆژی دوایی- وەکو خوای گەورە دەفەرموێ: (وَمِن وَرَائِهِم بَرْزَخٌ إِلَى يَوْمِ يُبْعَثُونَ) المٶمنون/ ١٠٠واتە بەرزەخ کە بە دوای مردنیاندا دێت تا رۆژی قیامەت بەردەوام دەبێت. لە ماوەی بەرزەخدا مردووەکان ئاگایان لە حاڵی دنیاو لە حاڵی قیامەت دەبێت. شوێنەکە بۆ مردووەکان یان باخێکە لە باخەکانی بەهەشت یان چاڵێکە لە چاڵەکانی دۆزەخ. ئەو کەسەی بە سووتان مردووە یان نقومی ناو دەریا بووە یان دڕندەو باڵندە خواردویانە بە پێی جۆری کارو کردەوەیان پشکی سزا، یان پاداشتی خۆیان لە بەرزەخدا وەردەگرن. کۆکردنەوەی ئەندامانی جەستەیان بۆ خوای گەورە سەخت نیە. وەکو ئەو کابرایەی کە وەسێتی بۆ کوڕەکانی کرد کە ئەگەر گیانی دەرچوو جەستەکەی بسوتێنن و لە رۆژێکی رەشەبادا سووتوەکەی بدەنە دەم با تا بڵاوی بکاتەوە. ووتی: ئەگەر خوای گەورە بتوانێت کۆم بکاتەوە حەتمەن سزایەکی سەختم دەدات. وایان لێکرد ، بەڵام خوای گەورە تۆزوخۆڵەکەی لەسەر درەخت و بن بەردو ناو خاک کۆکردەوەو پێی فەرموو: هەستە زیندوو ببەرەوە، ئاوا یەکسەر بە زیندوویی هەستایەوە. خوای گەورە لێی پرسی کە بۆچی وەسێتی وای کرد؟ ووتی: خوایە خۆت ئاگاداریت کە لە ترسی خۆت بوو. ئیتر خستیە بەر رەحمەتی خۆی.. دەبینیت ئازاری بەرزەخ ئەم کەسەی هەر گرتەوە ئەگەرچی سوتووی هەموو جەستەی پەرش و بڵاوبووبۆوە.. کەوابوو ئەگەر کەسێک لە ناوجەرگەی ئاگرێکی زۆر گەورەدا دفن بکرێت یان بسوتێنرێت و تۆزو خۆڵەکەی بە دنیادا بڵاوببێتەوە ئازاری بەرزەخ هەر دەچێژێت. ئەوە بەڵگە نەویستە کە بوون و بزاوت و سرەوتی هەر هەموو گەردو گەردیلەی توخمەکانی وجود بە فەرمانی خوان و بە فەرمانی ئەویش کۆدەبنەوە، هیچ شتێک لە خوای گەورە یاخی نابێت و لەدەستی دەرناچێت).\n٢- لە لاپەڕە (٨٩)شدا دەفەرموێ: (جۆری ئاگرەکەی کە لە بەرزەخدا دەکرێتە سزا، لە جۆری ئاگری رۆژی دواییە نەک لە جۆری ئاگری دنیایی. جۆرو رازاوەیی باخەکەش لە بەرزەخدا هەر لە جۆری باخی رازاوەی بەهەشتە نەک لە جۆری باخی دنیایی).\n٣- هەروەها هەر لەوێدا دەفەرموێ: ( لەوانەش سەیر تر ئەوەیە کە دەشێت دوو کەس لە یەک گۆڕدا بە خاک سپێررا بن، یەکێکیان لە چاڵێک لە چاڵەکانی دۆزەخدا دەبێت و ئەوی تریان لە باخێک لە باخەکانی بەهەشتدا دەبێت. کە ئەگەر کەسە زیندووەکان دەستیان لێ بدەن هەست بە هیچ شتێکی ئەو حاڵەتانە ناکەن کە هەردووکیانی تێدایە). واللە اعلم.\nوەڵام: دەربارەی چۆنیەتی پیرۆزبایی کردنی جەژنەکان\nپرسیاری (272) دلاوەر لە سویدەوە بە تەلەفۆن\nدەربارەی چۆنیەتی پیرۆزبایی کردنی جەژنەکان\nالحمدلله رب العالمين والصلاة و السلام على رسوله الأمين محمد وعلى آله وصحبه أجمعين.. أما بعد\nپرسیاریان دەربارەی چۆنیەتی پیرۆزبایی جەژنان لە ئیمامی ئیبنوتەیمییە کرد. کە بوترێت جەژنت پیرۆز بێت، یان دەستەواژە (عیبارەت) ی تری هاوشێوە، ئایا شیاوە؟ ئایا بەڵگەیەکی لەسەر هەیە؟ لە وەڵامدا فەرمووی: ئەوەی کە خەڵکی دوای نوێژی جەژن کە بە یەکتریی دەڵێن (تَقَبَّلَ اللهُ مِنَّا وَمِنْكُمْ ، و أحَالَهُ اللهُ عَلَيكَ) و هاوشێوەی. ئەوە ئەسڵ (بەڵگە) ی هەیە. ریوایەت لە کۆمەڵێک لە یاوەرانەوە هاتووە، کە وایان بە یەکتریی فەرمووە. ئیمامی ئەحمەدو ئیمامانی تریش رێیان پێداوە. بەڵام ئیمامی ئەحمەد فەرموویەتی من دەسپێخەریی پیرۆزباییەکە ناکەم، کە لێمیان کرد وەڵامی دەدەمەوە، چونکە وەڵامدانەوەی ـ وەکو وەڵامی سڵاو ـ فەرزە، بەڵام دەسپێکی سوننەت نییە. نەهیشی لێ نەکراوە.. ئەوی ئاوا پیرۆزبایی دەکات نموونەی پێشینی لە یاوەراندا هەیەو ئەوی ناشیکات هەر نموونەی لە ناویاندا هەیە. والله أعلم.\nمەبەستی ئیمامی ئەحمەد رحمە اللە ئەوە بوو کە لە پێغەمبەری خواوە صلی اللە علیە وسلم راستەوخۆ نەهاتووە. چونکە جەنابی ئەوە دەزانێت کە یاوەران کردوویانە. هەر ئیمامی ئەحمەد ریوایەتێک بە سەنەدی پەیوەستەوە لە محمدی کوڕی زیادەوە دەهێنێتەوە کە فەرموویەتی: لە خزمەت ئەبوئومامەی باهیلیی و هەندێک یاوەری تردا بووم، دەمدی کە لە نوێژی جەژن دەهاتنەوە بە یەکتریان دەفەرموو: (تقبل الله منا ومنكم). ئیمامی ئەحمەد خۆی دەربارەی سەنەدەکەشی دەفەرموێ: (إسناده جيد).\nشێخی ئەلبانی رحمە اللە دەفەرموێ: سیوطی بە سەنەدی (حەسەن) لە زاهیرییەوە وەرگرتووە.. مەبەستی شێخی ئەلبانی لە زاهیر (ابن طاهر) ی خاوەنی کتێبی (تحفة عيد الفطر)ە . \nهەندێک لە توێژەرەوەکانی شەرعناسیی فەرموویانە: مادام ئەسڵ لە رەفتاردا دابو نەریتی جوانەو بەڵگەیەک لەسەر رێلێگرتنی پیرۆزبایی نەهاتووە، کەوابوو دەشێت بە پێی دابونەریتی گەل و ناوچەکان پیرۆزبایی لە یەکتریی بکرێت.. منیش لە بەدواداچوونمدا ئەمەم زیاتر لا چەسپی. بۆیە پێم باشە ـ وەکو پابەندبوونمان بە رەفتارو رەوشتی یاوەرانی بەڕێزەوە ـ پیرۆزبایی جەژن بەوە لە یەکتریی بکەین کە بڵێین (تَقَبَّلَ اللهُ مِنَّا وَمِنْكُمْ). توندو سەختگیریش نەبین بەرامبەر ئەو کەسانەی دەڵێن: جەژنت پیرۆز بێت.. چونکە ئەمیش پێناچێت ناشەرعی بێت. واللە اعلم.\n لە: مجموع الفتاوی: (24/253)\n ابن التركماني لە (الجوهر النقي حاشية البيهقي/ 3/ 320 – 321)\n لە تمام المنة ( ل 356 )\nوەڵام: لەبەر هەژاریی و نەداریی نەیتوانی کەفارەتی رۆژووی نەگیراوی رەمەزانی بدات\nپرسیار: ساڵی پاری گرتوە بەڵام قەرزارن بە ڕێژەیەکی زۆر ئەوەش حاڵی موچەیە ئایا گەر نەتوانێ فیدیەکە بدات، یان خۆی پێویستی بەو پارەیە هەبێت هەر دەبێ بیدات؟\nالحمد لله رب العالمين والصلاة و السلام على رسوله الأمين محمد وعلى آله وصحبه أجمعين.. أما بعد\nهەر کەسێک لەبەر هەژاریی و نەداریی نەیتوانی کەفارەتی رۆژووی نەگیراوی رەمەزانی بدات، کەفارەتەکەی لەسەر نامێنێت. خوای گەورە دەفەرموێ: (لاَ يُكَلِّفُ اللَّهُ نَفْسًا إِلاَّ وُسْعَهَا) البقرة/٢٨٦ واللە اعلم.. ئەمەش رای پەسەندکراوی ئیمامی نەوەوییە رحمەاللە..\nوەڵام: زەکاتی باوك بۆ کوڕ\nئەم کاتەت باش مامۆستا پرسیارێکم هەبوو ئایا گەر لە ماڵەوە دوو کوڕم لە خانووی کرێچین وە مەعاشیشیان نایەت ، زۆریش موحتاجن ئایا درووستە زەکاتیان بدەینێ؟\nئەسڵ ئەوەیە کە مەسرووفاتی ئەولاد لەسەر باوکە، بۆیە زەکاتی باوک بۆ ئەولادی ناشێت، مادام دەوڵەمەندەو مەسرووفی ئەولادەکانی لەسەرە. زەکاتی ئەولادیش بۆ باوک و دایک هەر وایەو ناشێت زەکاتی خۆییان بداتێ. ئەمانە وەکو ئەوەیە کەسێک زەکاتی خۆی بدات بە خۆی!\nئیبنوقودامە لە (المغنی٢/٢٦٩) دا دەفەرموێ کە ئیبنولمونزیر دەفەرموێ ئەمە کۆڕا (ئیجماع)ی لەسەرە.\nئەگەر ماڵی خۆیان جودا بوو، خۆیان کاسبییان دەکرد، مەسرووفیان لەسەر خۆیان دەبێت. ئەگەر مەسرووفی خۆیانیان بە تەواویی پێ پەیدا نەدەکرا، باوکەکەش هەیبوو، دەتوانێت زەکاتی خۆییان بداتێ. وەکو ئەوەی خاوەن پرسیارەکە کرێ خانووەکانیان بۆ بدات.. واللە اعلم\nئیمامی ئیبنوتەیمییە لە (الاختیارات ل١٠٤) دا دەفەرموێ: (دەشێت ئەولاد زەکاتی خۆیان بدەنە باوک و دایک و باپیرو نەنکیان و بەرەوژوورتر. هەروەها دەشێت بیدەنە ئەولادو حەفید (نەوە)کانیان مادام ئەوان نەدارن و ئەمیش ناتوانێت مەسرووفیان بکات، یان قەرزارو رێبوارن.. ئەگەر دایکێک هەتیوی هەبوو، کە سامانی خۆیانیان هەبوو بەڵام خەمی ئەوەی بوو کە مەسرووف کردنیان لەو سامانە لە زیانیانە، بۆی هەیە زەکاتی سامانی هەتیوەکان بۆ خۆی هەڵگرێت).\nشێخ ئیبنوعوسێمین رحمەاللە دەفەرموێ: (باوک بۆی هەیە زەکاتی خۆی بداتە ئەولادی خۆی بۆ قەرز بۆ دانەوەی، یان بۆ چاک کردنەوەی سەیارەکەی کە تووشی روداو بووەو خۆی پێی چاک ناکرێتەوە) بڕوانە (مجموع فتاوی الشیخ ابن عثیمین١٨/٤١٥ و٥٠٨).\nلە لایەن جەنابی مامۆستا کرێکار وەڵام دراوەتەوە\nوەڵام: تا چ رادەیەک ئەوە راستە کە دوعای (الجوشن الکبیر) جوبرەئیل هێناوێتی؟\nدەربارەی دوعای جەوشەن\nئایا تا چ رادەیەک ئەوە راستە کە دوعای (الجوشن الکبیر) جوبرەئیل هێناوێتی؟\nئێستا کە ئەم وەڵامە دەنووسم ئەو دوعایەم بە چاپکراوی لەبەر دەستدایە کە بە قەبارەی گیرفانی سەدو بیستو هەشت لاپەڕەیە..\nئەم دوعایەی کە پێی دەوترێت (دعاء الجوشن الکبیر) ریوایاتی دروستکراوی شیعەیەو هەرچییەک دەربارەی دەوترێت درۆی هەڵبەستراون.. وەکو دەوترێت گوایە (ئیمامی سەججاد لە باوکیەوە، ئەویش لە باوکی خۆیەوەو ئەویش لە پێغەمبەری خواوە صلی اللە علیە وسلم جەنابیشی لە جوبرەئیلی ئەمینەوە سەلامی خوای لێ بێت و ئەویش لە خوای گەورەوە هێناوێتی) ئەم ریوایەتە دروستکراوە دەڵێ: (پێغەمبەری خوا صلی اللە علیە وسلم لە یەکێک لە غەزاکانیدا (جەوشەن واتە: درع ) زرێیەکی پۆشیبوو، جوبرەئیلی ئەمین پێی فەرموو: ئەو زرێیە داکەنەو ئەم دوعایە بخوێنە، ئەم دوعایە ئەمان و زەمانە بۆ خۆت و بۆ ئوممەتەکەت) یان دەڵێن (هەر کەسێک دوعای جەوشەن لەسەر کفنەکەی بنوسێت خوای گەورە شەرم دەکات سزای بدات) ریوایاتی تریشیان لەو بارەوە زۆرە.. بە داخەوە لە ناو تورک و کرمانجی باکوریشدا ئەمە بڵاوەو لە رێی ئەوانیشەوە گەیشتۆتە باشوور بە تایبەتی هەولێر.\nخاتوو عایشە خوا لێی رازی بێت دەفەرموێ: (كَانَ رَسُولُ اللَّهِ صلى الله عليه وسلم يَسْتَحِبُّ الْجَوَامِعَ مِنَ الدُّعَاءِ ، وَيَدَعُ مَا سِوَى ذَلِكَ) بەدروددینی عەینی لە شەرحیدا لە (شرح سنن أبي داود 5/398،397 ) دا دەفەرموێ: (مەبەست لێی ئەوەیە کە دوعاکانی پێغەمبەری خوا صلی اللە علیە وسلم کۆکراوەی مەبەستە جوانەکان و مەبەستە راست و دروستەکان بوون، ئادابی سوپاس و ستایشی خوای گەورەن و داواکارییەکانی عەبدیش دەگرنەخۆ..\nدەشێت لە جیاتی دوعای جەوشەن دوعاکانی (الأذکار)ی ئیمامی نەوەویی یان (حصن الحصین)ی قەحتانی یان (المأثورات)ی ئیمام بەننا بخوێندرێت.. واللەاعلم\nله‌لایه‌ن جه‌نابی مامۆستا كرێكاره‌وه وه‌ڵام دراوه‌ته‌وه\n ـ ئەبوداوود هێناوێتیەوە (1482)و شێخی ئەلبانی رحمەاللە لە(صحيح أبي داود) دا بە سەحیحی ناساندووە\nوەڵام: گەر نەتوانێ فیدیەکە بدات، یان خۆی پێویستی بەو پارەیە هەبێت هەر دەبێ بیدات؟\nپرسیار: سڵاو بەڕێزم گەرکەسێک یەک گورچیلەی هەبێت ئەوی دیکەی جارێک لەیزەری لێدابێت. کرێچی بێت. ڕۆژوی لێقەدەغەکرابێ بەڵام هەربیگرێت پانزە تا حەڤدە ڕۆژ بگرێت.\nهەر کەسێک بە نەخۆشیەکی قورس موبتەلا بوو، وەکو شەکرەو گورچیلەو هاوشێوەیان کە سەلمێنراوە رۆژووگرتن کاریگەری خراپی لەسەر دەبێت، بۆی نیە بەڕۆژوو بێت. ئەگەر رۆژووی گرت و حاڵەتی خراپتر بوو، گوناحبار دەبێت. چونکە وەکو ئیمامی ئیبنوحەزم رحمەاللە دەفەرموێ ئەو کەسە مۆڵەتی خوایی رەتکردۆتەوە.. ئەم کەسە بەڕۆژوو نابێت، ئەگەر دوای رەمەزان چاکبۆوە رۆژووەکەی دەگرێتەوە، ئەگەر نەیتوانی کەفارەت دەدات، لەبری هەر رۆژێکی ڕۆژووە خوراوەکە ژەمە خۆراکێکی ئاسایی ناوچەکەی خۆی دەداتە هەژارێک.. واللە اعلم\nوەڵام: کەسێک یەک گورچیلەی هەبێت،ڕۆژوی لێقەدەغەکرابێ\nپرسیار: سڵاو بەڕێزم ئەگەر کەسێک یەک گورچیلەی هەبێت ئەوی دیکەی جارێک لەیزەری لێدابێت. کرێچی بێت. ڕۆژوی لێقەدەغەکرابێ بەڵام هەربیگرێت پانزە تا حەڤدە ڕۆژ بگرێت.\nوەڵام: نوێژى ته راویح چەند ركاته؟\nپرسیار: السلام علیكم تكایه ده توانن كه مێك رونكردنەوه بدەن کە نوێژى ته راویح چەند ركاته؟\nنوێژی تەراویح سوننەتی موئەککەدەیە، واتە پێغەمبەری خوا صَلَّى اللهُ عَلَيْهِ وَسَلَّمَ تەئکیدی لێکردۆتەوە کە بکرێت.. تەراویح لە سیماو سیفەتی رەمەزانە. پێغەمبەری خوا صَلَّى اللهُ عَلَيْهِ وَسَلَّمَ هەشت رکاتی دوورو درێژی دەکرد.. ئەبو سەلەمەی کوڕی عبدالرحمن خوا لێی رازی بێت لە عائیشەخانی خوا لێی رازی بێت پرسی (كَيْفَ كَانَتْ صَلاَةُ رَسُولِ اللَّهِ صَلَّى اللهُ عَلَيْهِ وَسَلَّمَ فِي رَمَضَانَ؟ قَالَتْ: مَا كَانَ يَزِيدُ فِي رَمَضَانَ وَلاَ فِي غَيْرِهِ عَلَى إِحْدَى عَشْرَةَ رَكْعَةً، يُصَلِّي أَرْبَعَ رَكَعَاتٍ، فَلاَ تَسْأَلْ عَنْ حُسْنِهِنَّ وَطُولِهِنَّ، ثُمَّ يُصَلِّي أَرْبَعًا، فَلاَ تَسْأَلْ عَنْ حُسْنِهِنَّ وَطُولِهِنَّ، ثُمَّ يُصَلِّي ثَلاَثًا) واتە: نوێژکردنی پێغەمبەری خوا صَلَّى اللهُ عَلَيْهِ وَسَلَّمَ لە رەمەزاندا چۆنبوو؟ فەرمووی: نە لە رەمەزان و نە لە غەیری رەمەزاندا لە یازدە رکات زیاتری نەدەکرد: چوار رکاتی دەکرد، لە جوانیی و رێکوپێکییان هەر مەپرسە، پاشان چواری تری دەکرد لە جوانیی و رێکوپێکییان هەر مەپرسە، پاشان سێ رکاتی دەکرد.. ئەم نوێژانەی پێغەمبەری خوا صَلَّى اللهُ عَلَيْهِ وَسَلَّمَ زۆر جار نیوەی شەوی دەخایاند! جار هەبووە هەموو شەوەکەی خایاندووە. لەمەوەیە کە زۆر کەس لەسەر ئەم سوننەتە دەڕۆن، لەو هەشت رکاتەیاندا جوزئێک قورئانی تێدا دەخوێنن. ئەگەرچی ماوەی کەمتر دەمێننەوە. بەڵام وەکو شێخ ئیبنوعوثێمین رحمەاللە لە (الشرح الممتع 4/225) دا دەفەرموێ : رێ لە کەس نەگیراوە رکاتی زیاتر بکات. با سەد رکات بکات.. بەڵگەی بۆچوونەکەی ئەمیش ریوایەتەکەی ئیبنوعومەرە خوا لێی رازی بێت کە دەفەرموێ: (صلاةُ الليلِ مَثنَى مَثنَى فَإذا خَشِيَ أَحَدُكُم الصُّبحَ صَلَّى رَكعَة واحِدَة تُوتَرُ لَهُ مَا قَد صَلَّى) واتە: شەونوێژ دوورکات دوورکاتە، ئەگەر کەسێکتان خەمی ئەوەی بوو سپێدەی بەیانی بگاتێ با رکاتێک بکات تا شەونوێژەکەی پێ بکات بە وتر (تاک). لەمەوەیە کە زۆرینەی پێشەوایانی شەرع بیست و زیاتر لە بیست رکاتیان کردووە. حەنەفیەکان و شافیعیەکان حەنبەلیەکان و زاهیریەکان بیست رکاتیان کردووە. مالیکیەکان بە وترەوە سیونۆ رکاتیان کردووە.. ئیمامی ئیبنوتەیمییە لە (الاختیارات ل64) دا دەفەرموێ: (ئەو کەسەی بە پێی مەزهەبی حەنەفی یان شافیعی یان حەنبەلی بیست رکات تەراویح دەکات، یان بە پێی مەزهەبی مالیک سیوشەش رکات دەکات، یان سێزدە یان یازدە رکات دەکات کارێکی چاکی کردووە.. زۆریی و کەمیی رکاتەکان بە گوێرەی کورت و درێژی نوێژەکە دەبێت).\nپێم وایە هەر کەسێک تەنها بوو و کاتی باشی هەبوو باشتر وایە یازدە رکاتی توولانی بکات، با زیاتر لە جوزئێک قورئانی تێدا بخوێنێت، دەشتوانێت قورئانەکە بە دەستەوە بگرێت و تێیدا بخوێنێت.. ئەگەر بە جەماعاتیش دەیکرد با لە خەڵکی قورس نەکات.. با کەسیش بەرهەڵستی ئەو کەسانە نەکات کە بیست رکات و زیاتر دەکەن.. مادام زیاتر لە یەک راو بۆچوونی پەسەند هەیە.. واللە اعلم\nوصلى الله وسلم على سيدنا محمد وعلى آله وصحبه أجمعين\nبوخاریی (1909)و موسلیم (738) \nبوخاریی (946) و موسلیم (749) \nوەڵام: ویتر لە دوای نوێژی عیشابیدعه نیه؟\nپرسیار: ئایا نوێژی ویتر لە دوای نوێژی عیشابیدعه نیه؟ له كەیەوه دەست پێدەكات؟ جزاك الله خیرا\nنوێژی ویتر بیدعە نییەو سوننەتەو ریوایاتی زۆری لەسەرە. باسی ویتر لای بوخاریی و موسلیم و ئەبوداوودو نەسائی و ترمزیی و ئیبنوماجەو ئیمامی ئەحمەدو ئیبنوحیببان وفەرموودەوانانی تریش هەیە، ئەبوهورەیرە خوا لێی رازی بێت دەگێڕێتەوە : (أَوْصَانِي خَلِيلِي صَلَّى اللَّهُ عَلَيْهِ وَسَلَّمَ بِثَلَاثٍ صِيَامِ ثَلَاثَةِ أَيَّامٍ مِنْ كُلِّ شَهْرٍ، وَرَكْعَتَيْ الضُّحَى، وَأَنْ أُوتِرَ قَبْلَ أَنْ أَنَامَ) واتە: هاوڕێ خۆشەویستەکەم (مەبەستی پێغەمبەری خوایە صَلَّى اللَّهُ عَلَيْهِ وَسَلَّمَ)رایسپاردم کە هەر مانگەو سێ رۆژی تێدا بەڕۆژوو بم ودوو رکات سوننەتی سپێدە (فەجر) بکەم وپێش ئەوەی بخەوم نوێژی ویترم بکەم .\nکردنی نوێژی سوننەتی ویتر زۆر شێوازی هەیە. لەوانە: یەک رکاتی کۆتا، بە تەنها، سێ رکاتی کۆتا، پێکەوە کە تەحیاتی ناوەندی تێدا ناخوێنێت، پێنج رکاتی کۆتا، کە هەر تەحیاتی ئەخیریی تێدا دەخوێنێت.. وە هەروەها تا یازدە رکات پێکەوە ..\nپێغەمبەری خوا صَلَّى اللَّهُ عَلَيْهِ وَسَلَّمَ کە لە سەفەریشدا دەبوو سوننەتی ویتری هەر دەکرد ..\nکاتی کردنی سوننەتی ویتر لە دوای نوێژی عیشاوەیە تا هاتنی سپێدەی بەیانی. واللە اعلم\nلە لایەن مامۆستاکرێکار وەڵام دراوەتەوە\nوەڵام: رۆژوو له‌و شوێنانه‌ی رۆژیان زۆر درێژه\nهه‌موو ساڵێك له كاتی هاتنه‌وه‌ی ره‌مه‌زاندا له‌م جۆره پرسیارانه دووباره ده‌بنه‌وه.. لاریی و گله‌ییمان له دووباره‌بوونه‌وه‌ی نییه، چونكه ده‌شێت كه‌سانێك بپرسن كه ئه‌و زانیارانه‌یان پێ نه‌گه‌یشتبێت.. بەڵام ئه‌ركی هه‌موومانه به زۆرترین رێژه بڵاوی بكه‌ینه‌وه‌و گوێ له فه‌توای نامۆ (شاذ) نه‌گرین، كه ده‌ڵێت مادام رۆژ درێژه رۆژانی ره‌مه‌زانی مه‌ككه بكه به پێوه‌رو له‌گه‌ڵ ئه‌واندا به‌ڕۆژوو به.. ئه‌مه پێچه‌وانه‌ی زۆر به‌ڵگه‌ی شه‌رعییه، بۆیه به‌لای ئێمه‌وه كاری پێ ناكرێت.. والله اعلم ..\nئه‌مه‌ی خواره‌وه وەڵامی ئه‌مسالیشمانه (١٤٣٧ك ـ ٢٠١٦ز)\nرۆژووی ره‌مه‌زان له‌سه‌ر موسوڵمانانی ئه‌و شوێنانه‌ی كه خۆریان لێوه هه‌ڵدێت و لێیانه‌وه ئاوا ده‌بێت، فه‌رزه‌و پێویسته بیگرن. ده‌بێت له سپێده‌ی به‌یانییه‌وه تا خۆرئاوابوون خۆیان له‌و ره‌فتارانه بگرنه‌وه كه رۆژوو ده‌شكێنێت له خواردن و خواردنه‌وه‌و ره‌حه‌تبوونی جنسیی و ئه‌وی له حوكمیاندایه. چونكه خوای كاربه‌جێ فه‌رموویه‌تی : (وَكُلُوا وَاشْرَبُوا حَتَّى يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ثُمَّ أَتِمُّوا الصِّيَامَ إِلَى اللَّيْلِ) البقرة/١٨٧ واته: شه‌وان بخۆن و بخۆنه‌وه تا ئه‌و ساته‌ی هیڵی تاریكایی شه‌و له هێڵی رۆشنایی سپێده جیا ده‌كرێته‌وه، پاشان تا هاتنی شه‌و به‌رۆژوو بن.. فه‌رمانه‌كه رۆشنه كه مادام شه‌وو رۆژ لێك جودا ده‌كرێنه‌وه، ده‌بێت رۆژووه‌كه بگیرێت، ئه‌گه‌رچی رۆژه‌كه بیست سه‌عات و زیاتریش بخایه‌نێت. وه‌كو ئێستای ئێمه بۆ نموونه له نه‌رویج كه یه‌كه‌مین رۆژی ره‌مه‌زانه‌كه‌مان بیست سه‌عاته‌و تا كۆتایی مانگه‌كه‌ش رۆژ درێژتر ده‌بێت ..\nبەڵام كه كه‌سێك له‌م شوێنانه‌دا به‌ڕۆژوو ده‌بێت و دواتر ناتوانێت رۆژووبوونه‌كه‌ی ته‌واو كات، چ له‌به‌ر زۆر برسێتی یان له‌به‌ر زۆر تینوێتی یان له‌به‌ر شه‌كه‌تبوون و ماندووبوونێكی زۆر، ئه‌مانه به زانینی حاڵه‌تی خۆی، یان ده‌ترسێت تووشی نه‌خۆشییه‌ك ببێت، ئه‌مه‌ش به رای خاوه‌ن زانیاریی و ئه‌زموون، بۆی هه‌یه رۆژووه‌كه‌ی بشكێنێت بەڵام هه‌ر ئه‌وه‌نده‌ش ده‌خوات و ده‌خواته‌وه تا نه‌كه‌وێته حاڵه‌تی دژواریی نه‌خۆشیی و مه‌رگه‌وه، ئیتر ده‌ست له خواردن و خواردنه‌وه‌كه هه‌ڵده‌گرێت.. چونكه خوای كارزان ئه‌ركی له‌سه‌ر كه‌س له توانای به‌ده‌ر فه‌رز نه‌كردووه، وه‌ك ده‌فه‌رموێ: (لا یُكَلِّفُ اللَّهُ نَفْساً إِلَّا وُسْعَهَا) البقرة/٢٨٦ هه‌روه‌ها ده‌فه‌رموێ: (وَمَا جَعَلَ عَلَيْكُمْ فِي الدِّينِ مِنْ حَرَجٍ) الحج/٧٨ واته: خوای گه‌وره نایه‌وێت له دیندارییتاندا ناڕه‌حه‌تتان كات.. ئه‌م كه‌سه‌ی رۆژووه‌كه ده‌شكێنێت فه‌رزه له‌سه‌ری پاش ره‌مه‌زانه‌كه ئه‌و رۆژانه‌ی كه پێ نه‌بووه بگرێته‌وه. خوای میهره‌بان ده‌فه‌رموێ: (فَمَنْ شَهِدَ مِنْكُمُ الشَّهْرَ فَلْيَصُمْهُ وَمَنْ كَانَ مَرِيضاً أَوْ عَلَى سَفَرٍ فَعِدَّةٌ مِنْ أَيَّامٍ أُخَرَ) البقرة/١٨٥واته: هه‌ر كه‌سێكتان گه‌یشته‌وه مانگی ره‌مه‌زان با به‌ڕۆژوو بێت، ئه‌مما ئه‌و كه‌سه‌ی نه‌خۆشه یان له سه‌فه‌ردایه، با له رۆژانی دوای ره‌مه‌زانه‌كه‌دا بیگرێته‌وه ..\nئه‌مما ئه‌و كه‌سانه‌ی له‌و شوێنانه‌ن كه شه‌ش مانگ شه‌وه‌و شه‌ش مانگ رۆژه وه‌كو موسوڵمانانی باكوری نه‌رویج و سوید و فنله‌نداو ئایله‌نداو كه‌نه‌دا (له‌م ساڵه‌دا) یان له پۆڵ (قوتب)ی باشوورن (ئوسترالیاو نیوزیله‌نداو هاوشێوه‌یان.. له ساڵانی تری پێچه‌وانه‌ی باكووردا) ده‌بێت كاته‌كانی نوێژو رۆژوویان به پێی كاتی شه‌ووڕۆژی نزیكترین ناوچه‌وه لێیان دیاری بكه‌ن كه شه‌وورۆژیان هه‌یه.. به‌ڵگه‌ی ئه‌م مه‌زه‌نده (ته‌قدیر) كردنه‌ش ئه‌و ریوایه‌ته‌یه كه ده‌فه‌رموێ: پێغه‌مبه‌ری خوا صَلَّی اللَّهُ عَلَيْهِ وَسَلَّمَ باسی ده‌ججالی بۆ یاوه‌ران ده‌فه‌رموو، عه‌رزیان كرد: (ما لَبثُهُ في الأرض) واته: چه‌ند له‌سه‌ر زه‌مین ده‌مێنێته‌وه؟ فه‌رمووی (أربعونَ يَومَاً، يَومٌ كَسَنَةٍ، وَيَومٌ كَشَهرٍ، وَيَومٌ كَجُمُعَةٍ، وَسَائِرُ أيَّامِهِ كَأيَّامِكُم) واته: چل رۆژ، رۆژێكیان به‌قه‌ده‌ر ساڵێك ده‌بێت، رۆژێكی تریان به‌قه‌ده‌ر مانگێك ده‌بێت، رۆژێكی تری به‌قه‌ده‌ر هه‌فته‌یه‌ك ده‌بێت، رۆژه‌كانی تری هه‌ر وه‌كو ئه‌م رۆژانه‌ی ئێوه ده‌بێت. عه‌رزیان كرد: (يا رَسُولَ اللهِ، اليومُ الذي كَسَنَةٍ أَيَكفِينَا فِيهِ صَلاةُ يَومٍ) واته: ئه‌ی پێغه‌مبه‌ری خوا، ئایا له‌و رۆژه‌یاندا كه به‌قه‌ده‌ر ساڵێك درێژه، نوێژی یه‌ك رۆژی تێدا بكه‌ین به‌سه؟ فه‌رمووی (لا، أقدِرُوا لَهُ قَدرَهُ) واته: نه‌خێر، كاتی نوێژه‌كانی مه‌زه‌نده (ته‌قدیر) ده‌كه‌ن (موسلیم گێڕاوێتیه‌وه).\nئه‌مه پوخته‌ی فه‌توای ژماره (٢٧٦٩) گه‌وره زانایانی حه‌ره‌مه‌ینه، كه چه‌ندین ساڵه ئێمه‌ش كاری پێده‌كه‌ین والحمدلله ..\nنوسینی: مامۆستا كرێكار\n٢٩ی شه‌عبانی ١٤٣٧\n٥ی حوزه‌یرانی ٢٠١٦\nوەڵام: رۆژوونه‌گرتن له‌به‌ر تاقیكردنه‌وه‌ی خوێندن\nپرسیارێك له كه‌لاره‌وه ده‌رباره‌ی\nرۆژوونه‌گرتن له‌به‌ر تاقیكردنه‌وه‌ی خوێندن\nگرتنی رۆژووی ره‌مه‌زان كه له‌سه‌ر موكه‌للـه‌ف فه‌رزه، روكنێكی ئیسلامه، وه‌لكردنی رۆژووگرتنه‌كه‌ی وه‌لكردنی روكنێكی ئیسلامه‌و له گوناحه گەو‌ره‌كان (الكبائر)ە.. ئیمامی زه‌هه‌بی له كتێبی (الكبائر ل/٦٤) دا ده‌فه‌رموێ وه‌لكردنی به‌ڕۆژووبوونی ره‌مه‌زان - به بێ هه‌بوونی عوزری شه‌رعی - گوناحێكه له گوناحی زیناكاریی و شه‌رابخۆریی مودمین گه‌وره‌تره..\nنه‌گرتنی رۆژووی ره‌مه‌زان ده‌بێت له‌به‌ر ئه‌و عوزرانه بێت كه شه‌رعی پاك دیاری كردوون، وه‌كو نه‌خۆشی و سه‌فه‌رو ئه‌وانه‌ی له حوكمیاندان.. نه‌گرتنی رۆژووی ره‌مه‌زان له لایه‌ن خوێندكاره‌وه له‌به‌ر خاتری هه‌بوونی تاقیكردنه‌وه نابێته عوزری به‌ڕۆژوو نه‌بوون.. هه‌موو موكه‌للـه‌فێك فه‌رزه له‌سه‌ریی به‌ڕۆژوو بێت، ئه‌گه‌ر كه‌وته حاڵه‌تی دژوارو خراپه‌وه رۆژووه‌كه‌ی ده‌شكێنێت و دوای ره‌مه‌زان ده‌یگرێته‌وه.. ئه‌مه پابه‌ندبوونه به‌و سنووره‌ی شه‌رعه‌وه كه خوای كارزان و دانا داوای كردووه نه‌به‌زێندرێت : (وَمَن يَتَعَدَّ حُدُودَ اللَّهِ فَأُولَئِكَ هُمُ الظَّالِمُونَ) البقرة/229\nموسوڵمانان به گشتی و خوێندكاران به تایبه‌تی وه‌بیر دێنمه‌وه كه رۆژووگرتن له كوردستان له هیچ حاڵه‌تێكدا ناگاته پله‌ی سێیه‌می كاریگه‌رێتی برسێتی و تینوێتی له‌سه‌ر كه‌س كه پێنج پله‌یه‌و مرۆڤ له پێنجه‌میاندا ده‌مرێت.. له ئه‌وروپا له هیچ حاڵه‌تێكیدا - ئه‌گه‌ر بیست سه‌عاتیش به‌ڕۆژوو بێت- ناگاته پله‌ی سێیه‌م واللەأعلم\nنەخۆشیەکانی ئوممەت و ڕێگای سەرکەتن/ بەشی یەکەم\nتوێژینه‌وه‌یه‌كی وورد له سه‌ر بیدعه‌ی نییه‌تهێنان به ده‌م\nله ڕوانگه‌ی شه‌رعه‌وه...\nبڵاوكردنه‌وه‌ی بابه‌ته‌كان مافی هه‌موو كه‌سێكه به‌مه‌رجێك ئاماژه به سه‌رچاوه‌كه‌ی بدات.


"بە بۆنەی جەژنی كوردانی ئێزدی، رێگەی سحێلا دەكرێتەوە"\nSUN, 16 MAY 2021 21:53 Erbil, GMT +3\nMON, 12 APR 2021 11:40 | KDP.info\nدهۆك-KDP.info- بە بۆنەی سەری ساڵ و جەژنی چوارشەممەی سۆری كوردانی ئێزدی، بڕیار دراوە بۆ ماوەی دوو رۆژ رێگەی سحێلا بە ڕووی ھاووڵاتیاندا بكرێتەوە، بەڕێوەبەری ئاسایشی رۆژئاوای دیجلەش دەڵێ، بڕیارەكە بۆ رێزگرتنە لە جەژنی كوردانی ئێزدی.\nئاشتی كۆچەر، بەڕێوەبەری ئاسایشی رۆژئاوای دیجلە، بە ماڵپەڕی فەرمیی پارتی دیموكراتی كوردستانی راگەیاند: "رۆژی چوارشەممە، جەژنی چوارشەممەی سۆری برایانی كوردی ئێزدییە و باوەڕدارانی ئایینی ئێزدی جەژن و مەراسیمی تایبەت بە خۆیان ھەیە، لەبەر ئەوەی وەك رێزگرتن بۆ خوشك و برایانی ئێزدی، بڕیار دراوە رێگەی سحێلا كە پارێزگای دھۆك بە دەڤەری شنگال دەبەستێتەوە، بكرێتەوە".\nكۆچەر ئاماژەی بۆ ئەوەش كرد: "رێگاكە تەنیا لە دوو رۆژی جەژندا كراوە دەبێت بۆ ھاتوچۆی كوردانی ئێزدی و دواتر دادەخرێتەوە، ھەموو رێوشوێنێكیش گیراوەتە بەر، بۆ ئەوەی كوردانی ئێزدی لە كەشێكی ئارامدا جەژنەكەیان بەڕێوە ببەن".


سێڵفیەک رزگاری کرد | تودەی مەگەزین\nدوو شه‌ممه 16/09/2019 - 05:38 ئێوارە\nماڵه‌وه هەمەڕەنگ سێڵفیەک رزگاری کرد\nسێڵفیەک رزگاری کرد\nلەلایەن: 2day Magazineبەروار: 10 مانگ لەمەوبەر هاوپۆل: هەمەڕەنگهیچ لێدوانێک نییە\nوێنەی سێڵفی یەکێکە لەو جۆرە وێنانەی کە لە ئێستادا زۆر بەکاردەهێنرێت لە ناو هەموو تەمەنە جیاوازەکاندا ئەوەتا لە وڵاتێکی وەک ئەمریکا سێڵفیەک کەسێک لە زیندانیکردن دەپارێزیت.\nئەو کەسە کریستۆڤەر پریسۆپیایە، کە ئەگەر هەبوو ماوەى ٩٩ ساڵ لە زینداندا بمێنێتەوە، بەهۆی ئەوەی تۆمەتبار کرابوو بە ئەنجامدانى توندوتیژی بەرامبەر کچە هاوڕێیەکى، بەڵام وێنەیەک ژیانی ئەوی پاراست و رزگاری کرد لە زیندان.\nپریسۆپیای ٢١ ساڵ کە دانیشتوی ناوچەی ویڵیەمزنە دەڵێت، سەرى سوڕما کاتێک پۆلیس لە مانگی ١٠ ی ساڵی رابردوودا دەستگیری کرد، بەهۆی ئەوەی کچە هاوڕێیەکی تۆمەتباریکردبوو بەوەى بەوەی دزی لێکردووە و سنگیشی بریندار کردووە.\nدایک و باوکی پریسۆپیا بڕی ١٥٠ هەزار دۆلاریان لە پێناو سەلماندنی بێتاوانی کوڕەکەیان خەرج کرد، بەڵام دادگا بێ تاوانى نەسەلماند، تا ئەو کاتەى بەڵام دایکى پریسۆپیا ئەوەی بیر هاتەوە کە ئەو ئێوارەیەی ئەو هێرشەی تێدا ئەنجام دراوە لەگەڵ کورەکەیدا بووە لە هۆتێلی رێنیسەنس ئۆستن و لە کاتژمێر ٧ و دوو خولەکدا وێنەیەکى سێڵفیان گرتووە، لە کاتێکدا ئەو هێرشە کاتژمێر ٧ و ٢٠ خولەک ئەنجام دراوە و ئەو شوێنەش کە تاوانەکەی تێدا ئەنجام دراوە ١١٢ کیلۆمەتر دوورە لە هۆتێلەکەی ئەوانەوە.\nماوەى نێوان گرتنی وێنەکە و ئەنجامدانی تاوانەکە تەنها ١٨ خولەک بووە و بە وتەی بەرپرسانی ئەمنی ناوچەکە شوێنی گرتنی وێنەکە زۆر لەوە دور ترە کە لەو ماوەیەدا پریسۆپیا بیتوانیایە بگاتە شوێنی تاوانەکە و ئەنجامی دابێت، بۆیە لە کۆتایدا بڕیارى بێ تاوانى پریسۆپیا درا و لەو سزایە دەربازى بوو کە چاوەڕوانى دەکرد.\nكاریگەری رۆژوگرتن لەسەر كۆئەندامی هەرس\n4 مانگ لەمەوبەر\nخانمێکی رەشپێست نازناوی شاجوانی ئەمریکای بەدەستهێنا\nئەستێرەی جیھانی تۆپی پێ کریستیانۆ ڕۆناڵدۆ گرانترین ئۆتۆمبێلی جیهانی کڕی\nبە وێنە.. بەشێک لە کچانی عێراق دژی قەدەغەکردنی پەبجی ناڕەزاییان دەربڕی\nمیران عەلی کلیپێکی نوێی بڵاوکردەوە\nکەژێ هاوتا لە بارەی پەیوەندیە تەلەفونیەکەی زیاد ئەسعەد رونکردنەوە دەدات\nڤیدیۆ: بۆیەكەمجار هونەرمەند زیاد ئەسعەد هاتە دەنگ\nجۆی جۆناس سۆفی تێرنەر هاوسەرگیریان کرد\nئەجێلینا جولی دەبێتە سەرنوسەری گۆڤارێکی بەناوبانگ\nهاوسەری حاکمی دووبەی هەڵهات بەرەو ئەوروپا\nوێنەی ڕۆژی هاوسەرگیری شوان عەتوف و شیلان کەمال\nخانمە هونەرمەند هەیفا وەهبی وێنەی خۆی لە نەخۆشخانە بڵاوکردەوە.\nدەربارەی ئێمە | ر‌ێكلام بكه | پەیوەندی کردن | نەخشەی ماڵپەر | ناردنی هەواڵ\n2018 © هەموو مافەکان پارێزراون تودەی مەگەزین


مافی مرۆڤ پێوەرێکی گرنگ لە جیهانی ئەمڕۆدا – چاونیوز\nمافی مرۆڤ پێوەرێکی گرنگ لە جیهانی ئەمڕۆدا\n( بەبۆنەی ٧٠ ساڵەی پەسندکردنی جاڕنامەی جیهانیی مافی مرۆڤەوە)\nچەمکی «مافەکانی مرۆڤ» کە لە زمانی کوردیدا بۆ هاسانیی دەربڕین زیاتر بە «مافی مرۆڤ» ناو دەبرێ، لە ژیانی مرۆڤی ڕۆژگاری ئەمڕۆ و لە شارستانییەت و کولتوور و لایەنە جۆراوجۆرەکانی دیکەی کۆمەڵگە و وڵاتانی دنیای ئێستادا، بووە بە خاوەنی جێگە و پێگەیەکی گرنگ.\nدیارە کە باس لەو چەمکە دەکرێ مەبەست ئەو بەشە لە مافە تاکەکەسی و بەکۆمەڵەکانییەتی کە لە چوارچێوەی بەیاننامەی جیهانیی مافی مرۆڤ یا لە بەر ڕووناکایی ئەو بەیاننامەیە لە توێی پەیماننامە و ڕێککەوتننامە جیهانییەکاندا پەسند کراون و لە ئاستی نێودەوڵەتیدا دانیان پێدا نراوە. ئەم چەمکە هەم لە ڕووی تیۆر و لایەنی فیکری و نەزەرییەوە، هەم لە مەیدانی پڕاکتیک و پەیڕەوکردنی لە ژیانی ڕۆژانەدا، لک و پۆی زۆری لێ بووەتەوە و بووە بە خاوەنی ڕەهەندی جۆراوجۆر. مێژووەکەی، سەرچاوە شارستانی و فەلسەفییەکانی، دامەزراوە نێودەوڵەتییەکانی داڕێژەر و پەسندکەر و پارێزەریان، جێگە و پێگەی ئەو مافانە لە یاسای وڵاتان و ڕوانین و هەڵسوکەوتی سیستەمە سیاسییە جیاوازەکان و کولتوور و ئایینە جۆراوجۆرەکان، بەرامبەریان، هێزێک و گوشارێک کە پەرەپێدەران و داکۆکیکارانی ئەم مافانە، پێکیان هێناوە و هتد، هەر یەکێکیان دەتوانن هەوێنی دەیان باس و توێژینەوە و لەسەر نووسینی دوور و درێژ بن.\nکورد و مافی مرۆڤ:\nبۆ ئێمەی کورد چ وەک نەتەوە و چ لە ئاستی تاکەکەسیدا، بە تایبەتی بۆ حیزب و ڕێکخراوە سیاسییەکانی کوردستان و هەروەها بۆ هەموو ئەو کەسانەش کە کاری سیاسی، میدیایی و چالاکیی مەدەنی بە ئامانجی خزمەتی نەتەوە و کۆمەڵی کوردستان دەکەن، تێگەیشتن لە گرنگیی ڕۆڵ و جێگەی مافی مرۆڤ لە پێوەندیی نێودەوڵەتی و پێوەندیی مرۆڤەکانی دنیای ئەمڕۆدا، زۆر پێویستە. دەتوانم بڵێم سەرەڕای هەموو دژایەتی و بەرهەڵستبوونەوەیەک کە بەرامبەر پێشڕەوی و جێگیربوون و کارپێکردنی ئەو مافانە لە دنیادا هەیە، هەتا دێ پتر دەبنە پێوەرێکی جیهانداگر بۆ دیاریکردن و داڕشتنەوەی: سنووری نێوان تاکەکان لەگەڵ یەکتر؛ پێوەندیی تاکەکان لەگەڵ دەسەڵاتی سیاسی و دامەزراوە کۆمەڵایەتییەکانی وڵاتی خۆیان و؛ پێوەندیی نێوان دەسەڵاتی سیاسیی وڵاتان لە گەڵ دامەزراوە نێودەوڵەتییەکاندا.\nنیزیکبوونەوە لە ١٠ی دیسەمبری ٢٠١٨، حەفتایەمین ساڵڕۆژی پەسندکرانی بەیاننامەی جیهانیی مافی مرۆڤ (١٩٤٨) کە دیارە ئەم ڕۆژە وەک «ڕۆژی جیهانیی مافی مرۆڤ»یش ناودێر کراوە، بە دەرفەت دەزانم بۆ ئەوەی لە سەر هۆ و ئامانجەکانی ئێمەی کورد لە گرنگیدان بە مافەکانی مرۆڤ هەڵوێستەیەک بکەم:\nیەکەم، بۆ ئەوەی مافە ئینسانییەکانی خۆمان بناسین و داوایان بکەین\nئێمەی کورد ئەگەر کێشەی داگیرکراوی و دابەشکراویی نیشتمان و بندەستی نەتەوەییشمان نەبا و خاوەنی کوردستانێکی سەربەخۆی یەکگرتوو و کیانێکی کوردیی تایبەت بە خۆشمان باین، دیسان وەک تاکێکی هاوشانی مرۆڤەکانی کۆمەڵ و وڵاتانی دیکە، ئەرکمان بوو بزانین وەک مرۆڤێک، چ کۆمەڵە ئازادی و مافێکی لە ئاستی دنیادا دانپێدانراومان هەیە تا هەم خۆمان وەک تاک داواکاری بین، هەم کیان و دەسەڵاتەکەی خۆمان لە دانپێدانان و دابینکردنیان، ئەرکدار و بەرپرسیار بێت. بە داخەوە لە درێژایی ٧٠ ساڵی ڕابردوودا، وێڕای مانەوەی واقیعی داگیرکراوی و دابەشکراویی کوردستان و بەردەوامیی بندەستی نەتەوەیی و لێکەوتەکانی دژ بە کەرامەتی مرۆڤ، وەک زۆربەی تاکەکانی پێکهاتە جیاوازەکانی ئەو وڵاتانەی کوردستانیان بە سەر خاکی خۆیاندا لکاندوە، لە بەشی هەرە زۆری ماف و ئازادییە بە فەرمی ناسراوەکانی مرۆڤ، بێبەشین.\nبەرەو ژوورچوونی زانیاری و قووڵبوونەوەی ناسیاویمان لە پێوەندی لە گەڵ مافەکانی خۆماندا، هاندەرمان دەبێ بۆ داواکردنیان و بەرگری لێ کردنیان ئەو کاتەی پێشێل دەکرێن. ڕاستە ئەو سیستەم و دەسەڵاتە سیاسییانەی لە ناوچەی ئێمە لە سەر کارن _لێرەدا زیاتر مەبەستم چوار وڵاتی ئێران، عێڕاق، تورکیە و سووریەیە_ سیستەمێکی دێموکراتیک و خووگرتوو بە ماف و ئازادییەکانی مرۆڤ نین، تا بە پێودانگی «مافەکانی مرۆڤ» ڕەفتار بکەن، بەڵام ئەوەش هەر ڕاستە کە شەڕ لە گەڵ سیستەمە دیکتاتۆر و دژە ئینسانییەکان لە شەڕگەی مافی مرۆڤدا، بۆ داواکارانی ئەو مافانە، ڕاکێشانی سەرنج و پشتیوانیی نێودەوڵەتی، بەدەستهێنانی «ڕەوایی» و جۆرێک سەرکەوتن و، بۆ پێشێلکەرانیشیان، هەمیشە بەدناوی و ڕسوایی و زۆر جاریش تێچووی سیاسی بە دواوە هەیە.\nئەزموون پێمان دەڵێ، هەوڵدان بۆ ویست و داخوازە جۆراوجۆرەکانی تاک و کۆمەڵ، کاتێک شوناس و ڕوخسارێکی مرۆڤپارێزانە وەردەگرن و بەپێی سروشتەکەی خۆیان دەچنە قالبێکی مەدەنییەوە، بە حوکمی ڕەوایی جیهانیی ئەو مافانە و پشتیوانیی ویژدانی گشتی لە خودی مافەکان و داکۆکیکەرانیان، هەم خەڵک بەبەراورد لە گەڵ شێوە و جۆرەکانی دیکەی خەبات و داوای سیاسی باشتر پێشوازییان لێ دەکەن، هەم بەرەوڕووبوونەوەی دەسەڵاتدارانیش لە گەڵی، دژوارتر دەبێ.\nدووهەم، بۆ ئەوەی لە بنەماڵە و کۆمەڵی خۆماندا، ڕێزیان لێ بگرین و ڕەچاویان بکەین\nبە درێژایی٧٠ ساڵی ڕابردوو، نەتەوەی کورد و هێزە سیاسییەکانی، لە خانەی بێبەشی لە مافی دیاریکردنی چارەنووس و لە ڕیزی قوربانییەکانی داگیرکاری و بندەستیی نەتەوەیی و کردەوە و ڕەفتاری دڕندانە و سەرکوتکەرانە‌دا بوون. لە ڕاستیدا حیزب و ڕێکخراوی سیاسی و ڕووناکبیر و تێکۆشەری کورد بە تایبەتی و نەتەوەکە بە گشتی، بەردەوام بۆخۆیان لە پێگەی داواکاری مافی مرۆڤدا بوون. ئەمەش بە لەبەرچاوگرتنی دۆخێک کە ئەو نەتەوەیە و تێکۆشەرانی تێیدابوون، شتێکی ئاساییە. لە زۆربەی ئەو ماوە دوور و درێژەدا، بە داخەوە کەم وا هەبووە هەلێکی وا بۆ کورد بڕەخسێ کە لە بەشێکی نیشتمانەکەی بەسەر چارەنووسی خۆیدا زاڵ بێ و بۆ خۆی، خۆی بەڕێوە بەرێ. ئەگەر ئەم جۆرە هەلانەش هەڵ کەوتوون، تاکی کورد لە لایەک بە هۆی مێژووی پڕ لە قوربانیدانی هێزە سیاسییەکانی و، لە لایەکی دیکەوە بە هۆی ئەو هەمووە بیرەوەرییە ناخۆشەی لە دەسەلاتدارێتیی ڕێژیمە داگیرکەر و زۆردارەکان هەیبووە، بە دڵفرەوانی لە کردەوە و هەڵسوکەوتی «ناتەبا لەگەڵ ڕێوشوێنەکانی مافی مرۆڤ»ی هێزە سیاسییەکانی خۆی ڕوانیوە و چاوپۆشیی لێکردوون. دیارە دەکرێ هۆکاری دیکەش بۆ ئەم چاوپۆشی و بێدەنگییە هەبێ.\nلەگەڵ ئەوەی زۆربەی هێزە سیاسییەکانی کورد لانیکەم لە بەرنامە و ئەدەبیاتی خۆیاندا، لەمێژ ساڵە داواکار و لایەنگری مافی مرۆڤن و، بە زۆریش هەم لە داوا سیاسییەکانیاندا هەقانییەت هەبووە و ڕەوایییەکی شۆڕشگێڕانەی سەرچاوەگرتوو لە مێژووی پڕقوربانیدانی خۆیشیان لە گەڵدا بووە، بەڵام بەرزنەبوونەی دەنگی ناڕەزایەتیی کۆمەڵگە بەرامبەر کردەوەکانیان، هەمووی بۆ پەرێزخاوێنیی ئەو هێزانە لە بواری مافی مرۆڤدا ناگەڕێتەوە. بوونی ئەو هێزانە لە بەرەی ئازادیخوازی و بەرهەڵستکاری دیکتاتۆریدا، هەروەها جێکەوتوونەبوونی «مافی مرۆڤ» لە فکر و ڕوانینی تاکی کورد لە دەیەکانی پێشوودا، یارمەتیی بە شاراوە مانەوە و دەنگنەدانەوەی کەمترخەمی و پێشێلکاریی هێزە سیاسییە کوردەکان لە بواری مافی مرۆڤدا کردووە. بەڵام لە سەردەمی ئێستادا، هەم کۆمەڵگەی جیهانی و چاو و گوێ هەستیارەکانی دنیا ئامادە نین وەک جاران سەبارەت بە بەدناویی هێندێک لە ڕێژیمەکان، چاوپۆشی لە پێشێلکاریی هێزی سیاسی و دەسەڵاتی کوردی لە بواری ماف و ئازادییەکانی خەڵکدا بکەن، هەم وشیاری و هەستیاریی خەڵکی و تاکەکانیش لە ئاست ماف و ئازادییەکانی خۆیان بەرەوژوور چووە. ئەنجامی ئەو کەم بایەخدان و پێشێلکارییانە لە لایەک دەبێتە هۆی دوورکەوتنەوە و دابڕانی بەرەبەرەی خەڵک لەو هێز یا هێزانەی کە هەتا ئێستا بە چاوی ڕزگاریدەری خۆیان لێیان ڕوانیون، هەم کاریگەریی نەرێنیی، لە سەر ڕوانینی بیروڕای گشتیی دنیای ئازاد و پێشکەوتوو و دۆستانی پرسی کورد بەرامبەر هێزە سیاسییە کوردەکان دەبێ. ئەو ڕێژیمە دژ بە کوردانەش کە کارنامەیەکی ڕەشیان لە پێخوستکردنی نەک هەر مافە بنەڕەتییەکان بەڵکوو سەرەتاییترین مافەکانیشدا هەیە، بیانوویان بۆ پاساودانی تاوانەکانی خۆیان و هێنانە ژێرپرسیاری پرسی ڕەوای ئەو نەتەوەیە لە سۆنگەی هەڵەی ئەم بوارەی هێزە سیاسییەکانی کوردستان، دەکەوێتە دەست.\nلە٧٠ ساڵەی جاڕنامەی جیهانیی مافی مرۆڤدا، حەق وایە وەک نەتەوە، وەک هێزی سیاسی و دەسەڵاتی کوردی و وەک تاکێکی کورد، ستاتووسی خۆمان لە پێگەی هەمیشەیی داواکاری مافی مرۆڤ، بگوازینەوە بۆ «هەم داواکار، هەم پارێزەر»ی مافەکانی مرۆڤ. خۆمان ئەرکدار بکەین هەر وا کە دژی زەوتکردن و پێشێلکردنی ماف و ئازادییەکانی خەڵکەکەمان و تاکەکانی کۆمەڵ لەلایەن داگیرکەران و ڕێژیمە دژ بە کوردەکان و تاقمە ڕەش و دژە ئینسانییەکانی وەک داعشین و بە دژیان دەوەستینەوە، لە بنەماڵە و لەنێو کۆمەڵدا، ماف و ئازادییەکانی تاک و پێکهاتە جیاوازەکان بەڕەسمی بناسین و بیانپارێزین، لە نێو حیزب و ڕێکخراو و لە ناوچەی ژێردەسەڵاتماندا، دابینکەر و پەرەپێدەری ئەو مافانە بین و، نامۆیی و جیاوازیی خۆمان لە گەڵ ڕێژیمە داگیرکەر و شۆڤێنییەکان و دەسەڵاتە دیکتاتۆر و دژە ئینسانییەکان، بە جێگیرکردنی ئەو بایەخ و پێوەر و ڕوخسارە مرۆییانە نیشان بدەین کە دنیای ئێمە لە هی ئەوان جیا دەکاتەوە.


راپۆرت – پەڕە 97 – Knwe.org\nسەرەکی » راپۆرت (پەڕە 97)\nلە ئەڵمانیا داوای پاراستنی زیاتری مافەکانیان دەکرێت\n26/11/2018\tئامادەکردنی:بورهان ئەمین\nبە بۆنەی ڕۆژی جیهانی ڕوبەڕوبونەوەی توندوتیژی دژ بە ژنان کە دەکاتە رۆژی 25.11، لە نێوەندە سیاسیەکانی ئەڵمانیا و لە دەستەودایەرەکان دەنگی ناڕەزایەتی لە دژی چەوساندنەوەی ژنان و توندوتیژی بەرزبۆتەوەو داوا دەکەن دەزگا پەیوەندیدارەکان زیاتر بایەخ بە ژیان و گوزەرانیان بدەن و نەهێڵن ڕوبەڕوی توندوتیژی خێزانی ببنەوە و داوا لە پیاوانیش دەکەن کە هەوڵی ژیانێکی هێمن و ئارام لەگەڵیان بددەن. زۆربەی ...\n(نوێنەران) پێكهاتەی (حكومەت) تەواو دەكات\n25/11/2018\tراپۆرت, هەواڵ\nپرسی تەواوكردنی پێكهاتەی كابینەی نوێی حكومەتی عیراق و متمانەدان بە هەشت وەزیری دیكەی كابینەكە، دیسانەوە بۆتەوە بەشێكی سەرەكیی لێدوانی لێپرسراوانی عیراق و پێدەچێت ناوەڕاستی ئەم هەفتەیە ئەم پرسە یەكلابكرێتەوە. سەرۆك وەزیران: چیتر ناتوانین چاوەڕێ بكەین شەوی 24\_25/10/2018، لە كۆبوونەوەی ئەنجومەنی نوێنەرانی عیراقدا متمانە بەخشرایە د.عادل عەبدولمەهدی سەرۆك وەزیران و 14 وەزیری كابینەكەی، بەڵام بەهۆی ململانێی نێوان لایەنە سیاسییەكانەوە، «لایەنە شیعەكان ...\nفەرمانبەران بۆ زیادکردنی مووچە رژانە سەر شەقامەکان\n25/11/2018\tئامادەکردنی:بورهان ئەمین\nلە دوای ڕەتکردنەوەی داوای سەندیکای کار بۆ زیادکردنی موچە و کرێی کاری فەرمانبەران لە لایەن حکومەتی « یوسف ئەلشاهد» ، کۆتایی هەفتەی ڕابردوو زیاتر لە ٦٧٠ هەزار فەرمانبەر و کارمەندی حکومەت ڕژانە سەر شەقامەکان و لەبەردەم پەرلەمانی وڵات کۆبونەوەو داوای دەستلەکارکێشانەوەی کابینەی حکومەتیان کرد، ئەو خۆپیشاندانانە لە چەند شارێک ئەنجامداران و تا ئێستا بە ئارامی بەڕێوە چوون و هیچ توندوتیژیەکی ...\nته‌نگژه‌ی رژێمه عه‌ره‌بییه‌كان، له سایه‌ی سه‌ركوتگه‌ری‌و نه‌مانی ئاسۆیه‌ك بۆ چاكسازی\nد. شه‌فیق نازم ئه‌لغه‌برا* و: كورده‌وان محه‌مه‌د سه‌عید بیست ساڵێك له‌مه‌وبه‌ر رژێمه عه‌ره‌بییه‌كان نه‌رم‌و نیانتر بوون له‌گه‌ڵ نه‌یار‌و ئۆپۆزسیۆنه‌كانیاندا، به‌ڵام ئه‌مڕۆ واقیعی وڵاتانی عه‌ره‌بی به هه‌موو ورده‌كارییه‌كانی ژیانی سیاسییه‌وه ئاسۆی ته‌سك‌و ته‌سكبین‌و كه‌مچیكڵدانه بووه. دۆخه‌كه به جۆرێكه له هه‌ندێك وڵاتی عه‌ره‌بی كاركردن‌و چالاكی له هه‌ر رێكخراوێكی كۆمه‌ڵگه‌ی مه‌ده‌نیدا مه‌ترسی له‌سه‌ر ژیانی كه‌سه‌كه دروست ده‌كات، زۆر جاران رووی داوه بچووكترین ره‌خنه ...\nبه‌شێكی نوێ‌و گرنگی.. نه‌خۆشخانه‌ی گشتی شۆڕشی فێركاری\nمحەمەد ره‌زا له‌شاری سلێمانی خۆشه‌ویست.. ته‌نیا دوو ئامێر هه‌یه بۆ پشكنینی چڕی ئێسك، یه‌كێكیان له‌نه‌خۆشخانه‌ی هه‌ناویه‌و ئه‌وی تریشیان له‌نه‌خۆشخانه‌ی شۆڕشی گشتی فێركاری یه. نه‌خۆشخانه‌ی گشتی شۆڕشی فێركاری، كه سه‌ر به‌ده‌زگای ته‌ندروستی پێشمه‌رگه‌یه، له‌سه‌ره‌تای دامه‌زراندنیه‌وه، ساڵ له‌دوای ساڵ بایه‌خی پێ دراوه‌و، پێشكه‌وتنی به‌رچاوی به‌خۆوه بینیوه، به‌شی چڕی ئێسك یه‌كێكه له به‌شه نوێیه‌كانی نه‌خۆشخانه‌كه‌و نزیكه‌ی دوو ساڵ ده‌بێت دامه‌زراوه‌و، ده‌ستی به‌كاره‌كانی كردوه، ...\n23/11/2018\tئاراستە, راپۆرت\nسەربەست کەرکوکی 2-2 – لە ناکاو، بەبێ گەڕانەوە یا پرس و رایەکی کۆنگرێس و یاخود هەتا حیزبی کۆماریی، بڕیاری قەدەغەکردنی فیزەی بۆ هاووڵاتیانی کۆمەڵێ لە وڵاتی ئیسلامی دەرکردووە ! – بڕیاری کێشانەوەی ئەمریکای لە پەیمان و رێکەوتنەکانی پاراستنی ژینگەی جیهانی دەرکردووە. لەمەدا هەندێ بڕوبیانووی دوورە زانستی هێناوەتەوە سەبارەت بە ژینگە و رۆڵی ئینسان لە قڕێژکردنی سروشت، کە بەڵگەن بۆ کەمیی ...\nلاپەرە 97 لە 170« سەرەتا...708090«9596979899\t»\t100110120...کۆتا »


7/2/2020 2:24:40 PM\nدڤێت ئەڤ ڕاستیە بھێتە زانین کو چ جارا نەئاین و کلتۆرەکێ ھەڤبەش و ھەڤزمانی و ھەڤخوێنی و یەک ڕەگەزی نەبووینە و نابنە فاکتەرێ درۆستکرنا نەتەوەیەکێ و قەوارەکێ سەردەمانە کو خواستا ملیونەھا مرۆڤان بجھـ بینیت.\nبۆ واتەیەک دی چ جارا ئاینێ یٔیسلامێ نابیتە ھێڤێنێ یەکگرتنا بیست و دوو وەلاتێن عەرەبی، و چ جارا زمانێ ئەلمانی بتنێ نابیتە فاکتەرێ یەکگرتنا ئەلمانی و نەمساوی و ھولەندی و پشکەکا مەزنا سویسرییان، ئەڤ چەندە بۆ گەلەک میناکێن دی ژی ڕاستە وەک ھەردوو وەلاتێن کوری و وەلاتێن ئیسپانی و ئەرجەنتینی پرتوگالی و بەرازیلی.\nئەڤ چەندا وەکری کو ئەڤ گەل و نەتەوە و وەلاتە سەرەرایی گەلەک نرخ و ڕاستیێن جڤاکی و نەتەوەیی و جوگرافیێن و جودا و ھەڤبەش یەکبگرن سیاسەتە و دیسان ژێک جودا ببن ھەر سیاسەتە!.\nباشترین نموونە ژی ژ بۆ سەلماندنا ڤێ ڕاستیێ دامەزراندنا وەلاتێ ئیسرائیلێ و ویلایەتێن یەکگرتیێن ئەمریکا یە.\nگەر ئەم سەحکەینە مللەتێ کورد ب تایبەتی ل باشوورێ کوردستانێ و لسەر باندۆر و ڤەڕێژ و دەرھاڤێژێن سیاسەتێ ب تایبەت پشتی سالا ١٩٩١ێ ل سەر ب ڕاوەستین و خواندنەکا زانستیابە بۆ بکەین.\nل شوینا کو سیاسەت ببیتە ئەو چارچووڤە خەون و ھیڤیێن مللەتەکی تێدا بەرجستە ببن و کوردایەتی ببیتە ناسنامەیەک یەکگرتی و لسەر بنەمایێن ھەڤنیشتمانی و نەتەوەبوونێ بنەمایێ یٔەرک و مافان تاکو کچ و کورێن ڤی وەلاتی لسەر ڤان ڕاستیان خوە بنیاسن و پێناسە بکەن، ل شوینا کو تراژیدیێن بەرھەمێ دڕنداتیا داگیرکەران ئەنفال و کوردایەتی و زمان و خاک و ئالای.\nڕۆح و جەستەو ئیرادا ڤی نەتەوەیی وەک چیایێ سەفینی ب ھێز بێخن! سیاسەت ب دڕێژاھییا بیست و نەھـ ساڵێن بووری دا تاکە ئەجندا و ستراتیژ تمامکرنا پلان و قڕێژیێن داگیرکەرێن کوردستانێ بوون ئازارەکا مەزن ب دلێ ڤی نیشتمانی کەفت و ڕۆح و جەستەیێ ڤی نەتەوەیی وێرانتر و خرابتر لێکر.\nبەرھەمێ ڤێ شێوازێ سیاسەتێ کوردستانا مەزن یا چار پارچە ڤان کرە پێنج پارچە بوونە داھێنەرێن کلتورەکێ سیاسی کو برا بەرانبەر برایی لسەر دەبابێن دۆژمنی گولەیان د یەک و دوو وەرکەن و بوونە خودانێن حەزا تالانیێ کو ژێر خانا ئابووری یا ڤی وەلاتی وێران ببیت.\nب دەستسەرداگرتنا دام و دەزگەھێن دەوڵەتێ و میدیایێ ل شوینا کو چاند و کلتورێ مە ب پارێزن ھەمی ژناڤ برن.\nکەرتەکێ تەندرۆستیێ یێ وێران و پەروەردەکا حیزبی ھێز و باوەری و ئینتیمایا مە بۆ حزبێ و عەشیرەتێ ب ھێزتر لێکر، لسەر ئاستێ جڤاکی وەلات لسەر دوو چینێن ھژار و دەوڵەمەند دا دابەشکر خۆ لسەر ئاستێ باژێری ژی دام و دەزگەھێن دەوڵەتێ وەک غەنیمە ئیستحقاقێن بنەماڵ و عەشیرەتێ دابەش کرن.\nب کورتی ھەمی ئەو ڕەگەز و بنەمایێن کو نەتەوەیی درۆست دکەن سیاسەتێ وێران کر د ڕەوشەکا وەک نھا یا دابەشبوونا سیاسی و نەبوونا دادپەوەریا جڤاکی و بھا و نرخێن کو کەفتینە ھەڕەشەیا ژ ناڤچوونێ، بتنێ یا کو جارەکا دی پارچێن لەشێ ڤی نەتەوەیی کون دکەت و ئیرادا وی یا تەسلیم بووی ڕاکەتە سەر پێیا و ڤی گەلی ژ نڤستنێ ھشیاربکەت خۆپێشاندانەکا سەرتاسەری یە کو ژ زاخو تا خانەقینێ دەست پێبکەت و ل سەدێ بیست و ئێکێ دا ببیتە ھێڤێنێ وەرچەرخانەکا نوی ل کوردستانا باشوور.


رێواز فایه‌ق سه‌رپه‌رشتی كۆبوونه‌وه‌یه‌كی لیژنه‌ی دارایی كرد\nسه‌رۆكی په‌رله‌مانی كوردستان سه‌رپه‌رشتی كۆبونه‌وه‌ی لیژنه‌ی دارایی بۆ ئاماده‌كردنی راپۆرت له‌سه‌ر پڕۆژه‌یاسای فرۆشتن و به‌كرێدانی مایه‌كانی ده‌وڵه‌ت كرد و ژماره‌یه‌ك پێشنیازی ئاراسته‌ی لیژنه‌كه كرد.\nبه‌مه‌به‌ستی پێدانی چه‌ند تێبینی و پێشنیازێك و به‌رچاوڕونیی زیاتر به‌لیژنه‌كه له‌كاتی ئاماده‌كردنی راپۆرت له‌سه‌ر پڕۆژه‌یاسای فرۆشتن و به‌كرێدانی مایه‌كانی ده‌وڵه‌ت، ئه‌مڕۆ لیژنه‌ی دارایی و كاروباری ئابوری له‌په‌رله‌مانی كوردستان، به‌سه‌رپه‌رشتیی د.رێواز فایه‌ق سه‌رۆكی په‌رله‌مان كۆبوه‌وه.\nكۆبونه‌وه‌كه درێژه‌دان بو به‌كۆبونه‌وه‌كانی لیژنه‌كه به‌مه‌به‌ستی ئاماده‌كردنی راپۆرت له‌سه‌ر پڕۆژه‌یاسای فرۆشتن و به‌كرێدانی مایه‌كانی ده‌وڵه‌ت له‌هه‌رێمی كوردستان-عێراق.\nله‌كۆبونه‌وه‌كه‌دا رێواز فایه‌ق سه‌رۆكی په‌رله‌مانی كوردستان، چه‌ند تێبینی و پێشنیازێكی بۆ به‌رچاوڕونیی زیاتر دایه لیژنه‌كه به‌مه‌به‌ستی ده‌وڵه‌مه‌ندكردنی زیاتری راپۆرته‌كه‌یان به‌له‌به‌رچاوگرتنی به‌رژه‌وه‌ندیی گشتی.\nله‌سه‌ر ته‌ندروستیی قادری حاجی عه‌لی روونكردنه‌وه ده‌درێت...\nبه‌راورد به دوێنێ ژماره‌ی تووشبوون به كۆرۆنا دابه‌زی...\nوێنه.. ماڵه‌كه‌ی تره‌مپ و بایدن ببینه...\nپارتی ره‌شبگیریی بۆ ده‌ستگیركردنی چالاكوانان ده‌ستپێكردووه...\nشه‌پۆلی سه‌رما و باران بارین ده‌ستپێده‌كات...\nنرخی زێڕ به‌رزبووه‌وه...\nنرخی ئه‌مڕۆی نه‌وت به‌م شێوه‌یه‌یه...\nهه‌واڵی مردنی قادری حاجی عه‌لی بڵاوبووه‌وه...\nله مانگی داهاتووه‌وه ئه‌و فه‌رمانبه‌رانه‌ی هه‌رێم بێ موچه...\nبافڵ تاڵه‌بانی: له‌مه‌ودوا سیاسه‌تی پاداشت و سزا په‌یڕه‌و ده...\nگه‌شتكردن له ئه‌ندامێكی ئه‌نجومه‌نی پارێزگای سلێمانی له فر...\nنرخی ئه‌مڕۆی زێڕ...\nئه‌و شۆفێرانه ئاگادار ده‌كرێنه‌وه...\nداعش سێ هاوڵاتی دەکوژێت و سێ کەسی دیکەش دەڕفێنێت ...\nقوباد تاڵه‌بانی له‌گه‌ڵ باڵیۆزی نه‌رویژ باسی رێككه‌وتنی نێوا...\nهۆكاری زۆربوونی تووشبوونی هاوڵاتییان به كۆرۆنا بۆ نها ئاشكر...\nنها ورده‌كاریی كۆبوونه‌وه‌ی ئه‌مڕۆی ئه‌نجومه‌نی وه‌زیران بڵا...\nدابه‌شكردنی موچه كۆتایی هات...\n10/15/2020 2:47:44 PM\nكلاسیكۆ به‌بێ هانده‌ر به‌ڕێوه‌ده‌چێت\nله‌سه‌ر ته‌ندروستیی قادری حاجی عه‌لی روونكردنه‌وه ده‌درێت |\nبه‌راورد به دوێنێ ژماره‌ی تووشبوون به كۆرۆنا دابه‌زی |\nوێنه.. ماڵه‌كه‌ی تره‌مپ و بایدن ببینه |\nپارتی ره‌شبگیریی بۆ ده‌ستگیركردنی چالاكوانان ده‌ستپێكردووه |\nشه‌پۆلی سه‌رما و باران بارین ده‌ستپێده‌كات |\nنرخی زێڕ به‌رزبووه‌وه |\nنرخی ئه‌مڕۆی نه‌وت به‌م شێوه‌یه‌یه |\nهه‌واڵی مردنی قادری حاجی عه‌لی بڵاوبووه‌وه |\nله مانگی داهاتووه‌وه ئه‌و فه‌رمانبه‌رانه‌ی هه‌رێم بێ موچه ده‌بن |\nته‌ندروستیی سلێمانی هۆشداریی ده‌دات |